qundao/data-zh-poetry huggingface dataset:
自题小像集唐十二首·其五
作者：瞿士雅
朝代：清
体裁：七言律诗

此身飘泊苦西东，除我无人与子同。好景采抛诗句里，忘机相对画图中。莫嫌憔悴无知己，赢得风姿似钓翁。野艇几曾寻水去，茫茫万事坐成空。
自题小像集唐十二首·其八
作者：瞿士雅
朝代：清
体裁：七言律诗

写得衰容似十全，野情何限水云边。武陵花木为谁茂，洛渚风流徒自怜。还有寒酸堪笑处，亦应怀抱暗凄然。隳形不敢栖华屋，水畔閒来上小船。
自题小像集唐十二首·其六
作者：瞿士雅
朝代：清
体裁：七言律诗

绕壁依稀认写真，沧浪歌里放心神。水宽山远烟岚迥，画舸轻桡柳色新。欲对春风忘世虑，等閒停棹似迷津。几人图在淩烟阁，留向东斋伴老身。
自题小像集唐十二首·其十
作者：瞿士雅
朝代：清
体裁：七言律诗

芳草青青古渡头，绵春历夏复经秋。堪嗟世事如流水，便挈琴尊上叶舟。每愧陋容劳刻划，也须图画取风流。侬家自有麒麟阁，何必长从七贵游。
自题小像集唐十二首·其十一
作者：瞿士雅
朝代：清
体裁：七言律诗

色浓柳最占春多，景物皆宜入画图。苍翠云峰开俗眼，薄罗衫子透肌肤。但能落落疏朝市，不必遥遥羡镜湖。得向晓窗闲挂玩，始知名画有功夫。
自题小像集唐十二首·其十二
作者：瞿士雅
朝代：清
体裁：七言律诗

莫叹衰容日日非，只应图画最相宜。玄穹若假年龄在，寒暑任从波上移。天畔晚峰青簇簇，云中远树黑离离。直饶到老常如此，准拟人看似旧时。
自题小像集唐十二首·其四
作者：瞿士雅
朝代：清
体裁：七言律诗

息机应免致鸥猜，请为诗中图画来。好趁江山寻胜景，懒于街市蹋尘埃。衰容自觉宜閒坐，怀抱何时得好开。除却数函图籍外，不如且进手中杯。
贺内侄钱北江乡试中式六首·其一
作者：瞿士雅
朝代：清
体裁：七言律诗

春风濯濯柳容仪，一战文场拔赵旗。孤进自今开道路，英才咸喜遇明时。十年未称平生意，一日承恩天下知。无限春光言不得，路旁花笑景迟迟。
贺内侄钱北江乡试中式六首·其三
作者：瞿士雅
朝代：清
体裁：七言律诗

羡君新上九霄梯，海上三山去不迷。莺到绿杨著意啭，凤游琼树拣枝栖。前程渐觉风光好，登顶方知世界低。为报广寒攀桂客，等闲身共白云齐。
贺内侄钱北江乡试中式六首·其二
作者：瞿士雅
朝代：清
体裁：七言律诗

皋禽争肯恋樊笼，羽翼应抟北海风。今日始知天有意，青云直上路初通。待看春榜来江外，全胜枯鳞在辙中。策马前途须努力，汉家麟阁待英雄。
贺内侄钱北江乡试中式六首·其五
作者：瞿士雅
朝代：清
体裁：七言律诗

池水那能久滞龙，等闲雷雨起潭中。始知年少求名处，但到时来即命通。花下忘归因美景，世间得意是春风。男儿须展平生志，誓立千年不朽功。
贺内侄钱北江乡试中式六首·其六
作者：瞿士雅
朝代：清
体裁：七言律诗

金榜题名墨尚新，焕然文采照青春。云衢有志终骧首，富贵来时自逼身。岂有蛟龙愁失水，不知霄汉待何人。钱郎未竭精华去，终作昌朝甫与申。
贺内侄钱北江乡试中式六首·其四
作者：瞿士雅
朝代：清
体裁：七言律诗

今日成名出举场，桂枝香惹蕊珠香。泥沙难掩冲天气，古剑终腾出土光。闻道仙郎歌白雪，知传家学与青箱。一朝逸翮乘风势，计日应追鹓鹭行。
集唐奉和内兄孙赤城五十自寿元韵十首·其一
作者：瞿士雅
朝代：清
体裁：七言律诗

出众风流旧有名，可怜才调最纵横。右军书画深传髓，庾信文章老更成。一向花前看白发，七言诗里寄深情。阳春曲调高难和，觅句难于下赵城。
集唐奉和内兄孙赤城五十自寿元韵十首·其三
作者：瞿士雅
朝代：清
体裁：七言律诗

三十年前共苦辛，平生中表最情亲。欲知别后相思切，莫厌追欢笑语频。且共胜游消永日，每看儿戏忆青春。青春不驻堪垂泪，白发平头五十人。
集唐奉和内兄孙赤城五十自寿元韵十首·其二
作者：瞿士雅
朝代：清
体裁：七言律诗

侯门渐欲似仙家，篱落两三般样花。红萼紫房皆手植，素琴丹灶是生涯。闲看秋水心无事，独试新炉自煮茶。词赋有名堪自负，潘杨亦觉有光华。
集唐奉和内兄孙赤城五十自寿元韵十首·其四
作者：瞿士雅
朝代：清
体裁：七言律诗

龙门十上困风波，未遂青云一桂科。共惜流年留不得，须知孤立易蹉跎。传情写念长无极，握手相看其奈何。尊酒与君称寿毕，开窗眺望麦风和。
挽同年李荣斋大令·其一
作者：瞿家鏊
朝代：清

鹏鸟何来促宦程，一场短梦憾分明。血残萧寺春衫碧，肠断山阳夜笛声。有福死应增岱重，此官生已抵淮清。可怜墨吏贪残甚，成就先生一大名。
挽同年李荣斋大令·其二
作者：瞿家鏊
朝代：清
体裁：七言律诗

恩怨鸩媒翻复时，同官叵测祸尤奇。宦无半载生同尽，身有千秋死或知。鹤吊已虚磨镜具，松风长护墓门碑。天章恤典光泉壤，岂独微臣感激思。
挽同年李荣斋大令·其二
作者：瞿家鏊
朝代：清

恩怨鸩媒翻复时，同官叵测祸尤奇。宦无半载生同尽，身有千秋死或知。鹤吊已虚磨镜具，松风长护墓门碑。天章恤典光泉壤，岂独微臣感激恩。
维扬杂感
作者：瞿家鏊
朝代：清

风笛离亭怆客情，杨花如梦复如酲。本无远志当归草，况有还家杜宇声。旅雁断云秋思切，栖鸦流水夕阳明。伤心一夜兰陔雪，零落冬青到寄生。
长相思·寄于夫人
作者：瞿寄安
朝代：清
体裁：词

朝含颦。暮含颦。风动疏帘疑是君。相思欲断魂。试罗裙。褪罗裙。鸳瓦霜飞病又新。天涯两地人。
慈摄居士以冬日书怀诗见示，次韵亦得三首，兼申赠别
作者：瞿嵩锡
朝代：清

一滴曹溪集大成，宰官参学笑虚声。修罗世界空三劫，化乐天宫澹七情。铁甲夜围生悟死，木鱼朝答死寻生。闲看六纸营营者，慧日高悬暗里行。
卸甲道中读彭城公夏五集
作者：瞿师周
朝代：清

尘暗前村惨夕曛，寒生水面欲成云。回塘帆影和烟出，古寺钟声隔岸闻。浪说秋原曾卸甲，可堪暮角咽屯军。书生血尽西台泪，空向啼鹃泣旧君。
吴门杂感
作者：瞿师周
朝代：清

昔日张王创霸图，雄封千里建行都。处堂燕解争周鼎，潜井蛙思窃汉符。天上笙歌惊过客，云间帘槛碍飞乌。今来不忍重回首，雨暗烟深长绿蒲。
有感
作者：瞿师周
朝代：清

飘零家国事茫茫，四十余年泪几行。聚米河山空两戒，分梨骨肉隔三方。惊乌觅树风过竹，饥鼠窥灯月满床。回首少时歌舞地，几多春草在池塘。
赠褚参军梅君
作者：瞿师周
朝代：清

江上烽烟烛帝州，内臣欢乐外臣忧。简文东府千烧尽，皋露西台一哭休。击楫未能延国祚，投鞭真可断江流。遥怜倚马秋风客，咄咄书空志未酬。
送确庵师楚游
作者：瞿师周
朝代：清

千里征帆到楚关，昔年形胜可凋残。从来地扼东南险，何处军屯大小山。刘表荒城王气在，周郎废垒阵云闲。隆中自有龙高卧，三顾无人鬓欲斑。
画梅
作者：瞿应绍
朝代：清

才把梅花写，离亭玉笛寒。一枝君看取，别后寄应难。江南镫市照花红，春酒梅花一笛风。此去应消驴背雪，看山一路到云中。
画梅·其一
作者：瞿应绍
朝代：清

才把梅花写，离亭玉笛寒。一枝君看取，别后寄应难。
画梅·其二
作者：瞿应绍
朝代：清

江南镫市照花红，春酒梅花一笛风。此去应消驴背雪，看山一路到云中。
画竹
作者：瞿应绍
朝代：清

小院露霏微，新篁掩短扉。横琴相对坐，烟翠湿秋衣。萧萧飒飒半林秋，欲写风枝笔暂留。何处一声声唧唧，暗虫窥月上墙头。云衣欲卸碧天长，清影高寒半出墙。偷取月筛成粉本，山人画谱满回廊。
画竹·其一
作者：瞿应绍
朝代：清

小院露霏微，新篁掩短扉。横琴相对坐，烟翠湿秋衣。
画竹·其三
作者：瞿应绍
朝代：清

云衣欲卸碧天长，清影高寒半出墙。偷取月筛成粉本，山人画谱满回廊。
画竹·其二
作者：瞿应绍
朝代：清

萧萧飒飒半林秋，欲写风枝笔暂留。何处一声声唧唧，暗虫窥月上墙头。
戏台联
作者：瞿渊
朝代：清
体裁：联

面目总非真，借己证人，由他做作；事情多不假，居今鉴古，要你思量。
挽吕俊孙联
作者：瞿经孳
朝代：清
体裁：联

要地正需贤，十五年拥节秉麾，可法可师，文章经济，忆春风送别青门，返旆似嫌君太速；微疴能夺命，廿二日遗函发箧，斯人斯疾，乡邦气数，对秋雨飘零黄叶，抚棺已痛我来迟。
挽徐兰江联
作者：瞿经孳
朝代：清
体裁：联

一榻旧日悬，挂剑又将悲宿草；七符曾递绾，盖棺谁信共清风。
挽汪鸣銮母联
作者：瞿经孳
朝代：清
体裁：联

老凤健丹山，忽惊养辍宣文，望十丈龙门，关辅孤寒齐一恸；封鱼睽素愿，正值悲深奉倩，叹半年驿路，皇华归去挈双棺。
挽胞妹联
作者：瞿经孳
朝代：清
体裁：联

弟妹尽飘零，叹班超未遂生还，恰为大家抚膺一恸；门楣好夫婿，幸阿士能垂文誉，新谐佳妇且慰九原。
挽陈如升妻联
作者：瞿经孳
朝代：清
体裁：联

百药竟无灵，剧怜夫子未归，锦瑟华年伤客路；五花曾被宠，乍睹佳儿有妇，瑶台明月列仙班。
挽韩宝臣联
作者：瞿经孳
朝代：清
体裁：联

廉吏不可为，剧怜终老一州，翠羽颁云仍未睹；故人欣有后，料得传书双雁，麻衣如雪正初归。
挽高梁臣联
作者：瞿经孳
朝代：清
体裁：联

大树顿飘零，缅半生绩楙旂常，知北阙褒忠，旷典特颁鸡鹿塞；高堂尽垂暮，惨前代祸同藩镇，值南辕返榇，英灵遗憾鹳鹅军。
挽高梁臣联
作者：瞿经孳
朝代：清
体裁：联

百战久垂名，扫遍欃枪，那堪华顶招魂，惊睹归元怒先轸；一夫今倡乱，变生肘腋，卒使壶头赍恨，惨教裹革痛文渊。
浪淘沙·晚坐城东书屋
作者：瞿镛
朝代：清

占得夕阳多，宝塔峨峨。须臾又是一轮过。白地光明都入画，树影婆娑。寂寂奈愁何，日月如梭。急须小酌洗香螺，生怕晨钟容易响，酒也蹉跎。
谒先贤言子墓
作者：瞿颉
朝代：清

路转城西最上峰，昔贤遗寝翠微中。弦歌共沐流芳远，文学还钦吾道东。一坞白云团野色，四山黄叶战秋风。隔林蔓草谁家垄？牧笛吹残夕照红。
挽曾国荃联
作者：瞿鸿澍
朝代：清
体裁：联

量包如海，德重如山，更慰藉殷勤，久病虚悬徐孺榻；阅阀在家，旂常在国，只悲歌慷慨，遗徽空泣谢公墩。
挽曾国荃联
作者：瞿鸿瑺
朝代：清
体裁：联

中兴将帅感凋零，那堪秋尽江南，万户凄凉哭元老；半壁河山谁莞钥，应有神归天上，一门忠义话时艰。
挽张百熙联
作者：瞿鸿礼
朝代：清
体裁：联

忧国抱公忠，极支困扶危，时报幸能招定论；爱才如性命，卒因人受过，朝端空自惜孤臣。
赤壁矶石坊
作者：知非山人
朝代：清
体裁：联

兴替几何时，又见亭台依旧，城郭俱新，且收一叶扁舟，漫逐狂澜东去；盈虚者如代，最欣岁月无边，江山若画，更上层楼万仞，似观砥柱中流。
富阳春兴
作者：石中玉
朝代：清

晓郭桑阴翠软铺，丹青别补大痴图。阶前蝴蝶春深浅，江上鲥鱼信有无。兰箭晨抽香露湿，茗旗晴展嫩云扶。昼长吟罢浑无事，祇合垂纶侣钓徒。
题赵桐孙鸿爪集
作者：石中玉
朝代：清

一字一行泪，奇诗乱逼成。刀边逃黑劫，灰里吊苍生。抑塞忧时志，悲凉变徵声。长歌为击节，罢酒涕交横。《悼亡》潘岳赋，《忆弟》杜陵诗。百感逢秋集，孤吟有梦知。寓公嗟落寞，病骨枕支离。余亦同枯寂，萧萧换鬓丝。掩卷忽不怿，为君拂素琴。荒村风雪夜，何处得知音。烽火迁延久，家园感慨深。壁间一长剑，遥和作龙吟。
题赵桐孙鸿爪集·其一
作者：石中玉
朝代：清

一字一行泪，奇诗乱逼成。刀边逃黑劫，灰里吊苍生。抑塞忧时志，悲凉变徵声。长歌为击节，罢酒涕交横。
题赵桐孙鸿爪集·其三
作者：石中玉
朝代：清

掩卷忽不怿，为君拂素琴。荒村风雪夜，何处得知音。烽火迁延久，家园感慨深。壁间一长剑，遥和作龙吟。
题赵桐孙鸿爪集·其二
作者：石中玉
朝代：清

《悼亡》潘岳赋，《忆弟》杜陵诗。百感逢秋集，孤吟有梦知。寓公嗟落寞，病骨枕支离。余亦同枯寂，萧萧换鬓丝。
秋日坐秦淮水榭闻故老谈金陵遗事
作者：石为崧
朝代：清

木落江南秋暮天，开元诉罢转茫然。荆榛曾记从龙日，鼙鼓还传失鹿年。夜月照残楼十二，金风吹冷殿三千。凭谁坐说长江险，《玉树》歌终亦可怜。
减字木兰花·灯下忆诸兄弟
作者：石升
朝代：清
体裁：词

挑灯白屋。稳把离骚尽兴读。何事徘徊。顿似昆明劫后灰。连枝猛记。春草池塘曾共醉。忽谩飘零。花萼楼头少一人。
赋得书味夜灯知得知字五排
作者：石嗣庄
朝代：清

不尽书间味，寒灯伴读宜。澄观惟永夜，索解有新知。眼界空明地，心花焕发时。甘从回后得，妙自静中思。趣合丁函盎，辉曾乙火披。十分胸次领，一点案头窥。竟夕膏频继，多情照弗疲。精华残简共，形影短檠随。彩忆藜光彻，甜生蔗境迟。酸咸殊俗好，风雨问前期。咀嚼千篇富，玲珑四望垂。伫看莲炬朗，珥笔侍彤墀。
赋得卖剑买牛得牛字五排
作者：石嗣庄
朝代：清

谁将游侠侣，化作力田俦。器已看销剑，耕还重佩牛。雄风三尺杳，细雨一犁收。弹去馀空铗，售来控短鞦。春山新路索，秋水旧纯钩。镰锷飞霜失，鞭丝带月浮。锋无驰马试，刍并牧羊求。扣合长吟角，鸣终不羡韝。乌犍忙竞逐，紫电懒重抽。顿弃青萍质，时开白石讴。宝光沉远塞，笛韵绕平畴。渤海传良吏，心深保聚谋。
赋得广学开书院得开字五言八韵
作者：石嗣庄
朝代：清

至治昌明日，文章耀上台。学因施教广，院以育贤开。采藻鸾旗振，谈经马帐推。衣冠登俎豆，德行筮云雷。讲席春风坐，黉宫夏屋陪。伦明三代共，道尽百年该。比户归弦诵，登门起草莱。圣朝恩泽溥，济济集英才。
赋得文异水而涌泉得而字七排
作者：石嗣庄
朝代：清

涌泉妙喻品题奇，开府推崇赵国诗。学到百川才沛若，赋成两汉德袆而。千言自挟惊涛壮，一字全消涨墨滋。挥洒真能添活泼，纡回应与作涟漪。鲸铿能得汪洋势，獭祭都袪汗漫词。远溯源头三峡上，高标名手六朝时。拟将郭象悬河口，为抒宗生破浪思。锦绣每翻新颖样，波澜独具老成姿。书中味义珠船获，篇里搜珍铁网垂。好藉韩潮留后劲，不妨陆海仰前规。十分卓识呈泾渭，五色文章绘涣濉。想见寸心滂沛吐，露毫濡染正淋漓。
赋得毋雷同得雷字五言八韵
作者：石嗣庄
朝代：清

欲作翻空想，难将旧说该。异应思计月，同亦戒如雷。窠臼何曾袭，机关独自开。文章除共语，体格出新裁。慧岂同牙拾，声非贯耳来。缶鸣誇霹雳，粉本费疑猜。依样羞为伍，胥钞愧作陪。豪端精锐意，摛藻著鸿才。
春日郊行
作者：石嘉吉
朝代：清

水源行尽路三叉，酒旆飏风树影遮。茅屋数家斜照里，土墙缺处露梅花。
玉阶怨
作者：石嘉吉
朝代：清

怕见春归去，朝朝下翠帏。落花如有意，故傍玉阶飞。
忆梦
作者：石岩
朝代：清

蕉团稳坐好安禅，炯炯金镫法座燃。慧鸟鸣来深树里，乱山飞入小窗前。云镕碧海摩晴日，露洗空天散晓烟。记得梦中参我佛，色空空色悟真诠。
春夜与阆音师咏月
作者：石岩
朝代：清

皓月轻飞处，经堂寂不哗。碎光穿竹罅，圆影架枝叉。露湿巢喧雀，风梳草乱蛙。与师清课后，相对理袈裟。
晓起遣兴
作者：石岩
朝代：清

风扫云残霁色开，松根驯鹤舞苍苔。蚁拖榆荚缘墙去，蜂抱花须扑槛来。一雨绿盈分竹院，四山青压鼓琴台。悠然独立斜阳下，结阵乌鸢噪古槐。
燕
作者：石岩
朝代：清

满院晴光好，穿帘小燕纷。数声惊午梦，双剪碎春云。戏水香泥湿，冲烟夕照曛。参差频上下，红嘴掠青芹。
答蕊仙六姊
作者：石岩
朝代：清

巫峡行云梦已遥，不须禅棒与诗瓢。白云深处青山里，一个蒲团万虑消。
题达摩像
作者：石岩
朝代：清

折苇江流疾似帆，九年枯坐向寒岩。静中悟得言诠妄，笑把如来《大藏》缄。
黄鹤楼
作者：石嵋森
朝代：清
体裁：七言绝句

秋色空濛古鄂州，蒹葭如雪抱江流。谁招黄鹤乘云下？指点当年旧酒楼。
江上
作者：石年
朝代：清

春山春水碧迢迢，病起扶筇过野桥。几日不寻江上梦，东风吹长杜蘅苗。
宿南镇
作者：石广均
朝代：清

吟魂小觉境蘧蘧，夜籁萧骚感故吾。短轭冲霜牛铎冷，枯萁入栈马声粗。地连东海诗逾壮，天远西山梦渐无。最是五更残月里，照人镫影一星孤。
长溪山途中作
作者：石广均
朝代：清

一登云外岭，世界自羲皇。日薄山岚重，溪喧水碓忙。松阴高不落，竹气暗生凉。何处红尘到，风来草亦香。
游山寺
作者：石庵师琈
朝代：清
体裁：五言律诗

挈杖寻山水，鞋香二月泥。苔深人未到，松静鸟还啼。远峤随云断，疏钟隔树低。薜萝堪结束，斜日挂西溪。
癸巳秋同午明兄槜李夜话
作者：石庵师琈
朝代：清
体裁：七言律诗

客中晤客意偏投，蕉露虚窗滴茗瓯。巳向龙池传白麈，漫同鸳水赋清秋。梧桐叶落砧千里，蟋蟀声残月一楼。坐彻绳床忘夜永，东城曙色急更筹。
送古兄和尚住径山高庵
作者：石庵师琈
朝代：清
体裁：七言律诗

高庵栖隐乱云中，双径嵯峨望莫穷。百尺寒松侵日月，千寻瀑布落虚空。竹炉茶沸黄昏雨，瓦鼎香消白昼风。定起蒲团犹有籁，猿啼虫语湿花丛。
快风阁联
作者：石成金
朝代：清
体裁：联

引我舒怀山远近；催人行乐冢高低。
格言联
作者：石成金
朝代：清
体裁：联

一生在君父恩中，问何报称；凡事看儿孙份上，劝且从容。
格言联
作者：石成金
朝代：清
体裁：联

天最分明，只是性慢；人能算计，其如命何。
格言联
作者：石成金
朝代：清
体裁：联

施恩望报，势且成仇；为善求知，弊将得谤。
格言联
作者：石成金
朝代：清
体裁：联

每想病时，尘心渐减；常防死日，善念自生。
格言联
作者：石成金
朝代：清
体裁：联

浮躁一分，到处便招尤悔；因循二字，从来误尽英雄。
格言联
作者：石成金
朝代：清
体裁：联

话虽来到口边，三思更好；事纵放得心下，再慎何妨。
渡扬子江作
作者：石承藻
朝代：清

江天一望晚萧萧，扬子西风上短桡。隔岸夕阳京口树，中流雨色海门潮。金山寺古钟声出，铁瓮城荒霸气销。鼙鼓从来征战地，谁寻故垒问前朝。
由橘洲渡岳麓
作者：石承藻
朝代：清

汀洲微雨后，碧草正萋萋。远水数帆出，春城一角低。泥香看燕掠，树密有莺啼。共话船斋事，亭亭日又西。
送鲍漱六
作者：石承藻
朝代：清

定王城外柳毵毵，二月莺花画意酣。相送河桥一回首，绿波春水似江南。
雨中登拱极楼
作者：石承藻
朝代：清

危楼悬百尺，四面敞檐楹。雨重云迷岳，江空浪撼城。千樯收浦暗，一鹭立沙明。清绝潇湘地，应深吊古情。
同丁敬身访张丈应华有赠
作者：石文
朝代：清

静看林景过茅茨，径曲村深步屟迟。南北舍分新竹色，两三客对夕阳时。邻多野老同耽隐，贫有闺人共课诗。长日闭门殊自得，屡空意味许谁知？
病初愈枕上作
作者：石文成
朝代：清
体裁：五言律诗

支枕数残更，灯昏窗未明。年衰交态见，病久道心生。寒夜鸡无准，高秋树有声。万缘今已断，难断是乡情。
舟夜
作者：石文成
朝代：清
体裁：七言绝句

欲雨不雨晚放晴，篷窗月影破云生。芦花如雪西风起，半夜无人雁一声。
遣兴
作者：石文成
朝代：清
体裁：七言律诗

荒村官舍似柴荆，生计萧然万虑轻。藜藿贫来尝有味，笙歌老至听无情。苦吟自得闲中乐，卑宦难言去后名。种竹窗前看亦好，却嫌风雨引秋声。
舟中题龙卷风联
作者：石景芬
朝代：清
体裁：联

驱鳄慕雄风，莫言一叶扁舟，凭诸造化；斩蛟怀旧事，要借上方宝剑，刃此妖邪。
临江仙·晚发
作者：石洢
朝代：清
体裁：词

玉露未收红蓼冷，曙光初照扁舟。恶风浊浪打船头。心中多少事，付与水东流。燕子矶边秋色断，何须惆怅芳洲。閒云只是伴轻鸥。樽前吟楚些，腰下看吴钩。
凉州令·惜花
作者：石洢
朝代：清
体裁：词

冷阁秋思懒。怯把清湘轻卷。疏栊侵晓透风凉，小山残馥，雨急花心颤。惜花更拾馀花片。花插云鬟乱。拟将鸾镜初展。谁知照见愁花面。人远愁和远。愁人辘轳常转。秋来无数好花开，红英翠带，却在潇湘畔。非关泪眼看花倦。无那花容绽。迟郎归日春风煖，花前共把花枝撚。
南乡子·初冬月夜
作者：石洢
朝代：清
体裁：词

月色已非秋。短砌凝霜露不流。剩有黄花花尚好，优游。细折花枝当酒筹。更喜足新篘。百榼千壶倒未休。醉卧东篱君莫笑，飕飕。任是初寒也破愁。
卜算子·秋海棠
作者：石洢
朝代：清
体裁：词

红玉淡娇柔，露泫胭脂面。泪眼寻花恨断肠，肠断芳心乱。宁止断花肠，花断侬和断。花落香泥贮枕函，留与郎归看。
卜算子·落月
作者：石洢
朝代：清
体裁：词

斜月照空梁，冷淡催刀尺。玉手殷勤不怕凉，祗为萧关客。未识郎腰围，近日何如昔。拟把郎腰准妾腰，生怕郎衣窄。
品令·洗砚
作者：石洢
朝代：清
体裁：词

万丈凌云气。都分付，端溪紫。春蚕正渴笔酣，墨饱一挥千纸。玉匣尘封，谁蘸寒烟冷水。君苗已矣。艺林事，休提起。只将古砚轻磨，兀自雄心尔尔。漫展琉璃，重把青花净洗。
女冠子·堕钗
作者：石洢
朝代：清
体裁：词

朱鸟飞到。正向越娥窗照。晓妆酣，染翠仍松髻，裁红更堕簪。却愁瑶股折，斜挂袜罗尖。羞遣傍人拾，玉纤纤。
如梦令·秋砧
作者：石洢
朝代：清
体裁：词

小苑乍消残暑。处处西风砧杵。听到断肠时，残落夜星如雨。愁汝。愁汝。梁燕社朝新去。
忆江南·本意
作者：石洢
朝代：清
体裁：词

江南忆，最忆是金陵。红板桥头三叠曲，青莲塔上九层灯。何日更重登。江南忆，其次忆南徐。烟幕苍岑飞碧练，雨疏红叶染青渠。渺渺更愁予。
惜馀春慢·感遇
作者：石洢
朝代：清
体裁：词

十载看花，三秋折柳，历尽怒涛奔濑。骄啼蹀躞，迅羽飘飏，金紫视同拾芥。犹记初登凤台，遥望三山，一樽曾酹。叹孙刘、当日虎争龙战，几番成败。谁料着、豪气横空，飘然万里，兀未还完书债。狼毫秃尽，鸲眼磨穿，近日无文可卖。叵耐西风赚人，去日苦多，英雄无赖。问苍天、玉薤金齑，何似那蓬池脍。
捣练子·秋闺
作者：石洢
朝代：清
体裁：词

衣楚楚，步珊珊。粉褪脂销倚玉阑。贪看秋千窗下影，露华湿透不知寒。
望江怨·重九前一日与湘弟同用菊字韵
作者：石洢
朝代：清
体裁：词

东篱菊，酣雨豪风早花簇。寒林秋意秃。预知宣武登临促。黍初熟。莫更问茱萸，恨人肠曲曲。
木兰花令·感旧
作者：石洢
朝代：清
体裁：词

当年走马青溪路。长剑短衫肝胆露。逢人不唱远将归，结客唯歌君莫舞。如今寂寞蘅皋暮。渺渺孤云迷去住。无情皓魄又团圞，应照昔年沽酒处。
桂枝香·照镜
作者：石洢
朝代：清
体裁：词

双鸾自照，叹近日、蓬心竟如秋草。敢是青牛去远，碧鸿飞杳。平生浩气今安在？瘦棱棱、影形相吊。沈公腰减，潘郎发薄，又伤怀抱。懒登那、松舟桂棹。抚琴横剑，海天孤啸。箕踞科头，细读酒经花诰。支机石畔星河杳。便乘槎、何事来到。问他窗下，微风淡月，破愁多少？
武陵春·村中遇雨
作者：石洢
朝代：清
体裁：词

漠漠沈吟深柳暗，新绿涨溪头。白鹭青凫自在游。浩荡可销愁。村鼓声声农事好，牧犊戏平畴。况更娇莺语不休。酌桂酒，泛兰舟。
沁园春·吟词
作者：石洢
朝代：清
体裁：词

浩叹平生，费月磨年，搆书结巢。此巢何太丽，飞虹跨栋；沈香装槛，高矗云霄。气贯千秋，目空万古，一卷风雷起怒涛。高甍下，听三更鹤唳，五夜鸡号。春来遍长蓬蒿。更与那辛秦初定交。看美人吹笛，音柔韵脆；将军打鼓，节短声豪。泉咽危滩，松鸣绝壑，常共狂夫伴寂寥。旁人道，钱刀有用，安事风骚？
玉楼春·有感
作者：石洢
朝代：清
体裁：词

蘼芜绿尽春山杳。红叶因风寒不扫。故人原自胜新人，何必相逢怜手爪。芳颜不信无同好。一片离心秋草草。叮咛谁更领深情，只有阶前秦吉了。
生查子·织女词
作者：石洢
朝代：清
体裁：词

织布妾心悲，织锦郎心乐。织布妾为衾，织锦郎衣着。郎着锦衣温，处处新欢谑。妾抱布衾寒，夜夜常担阁。
生查子·闺早
作者：石洢
朝代：清
体裁：词

网户影迟迟，揭幔怜秋早。辛苦陌头枝，懊恼河边草。无言独自背西风，懒把香丝袅。且入织机房，细织天孙巧。
生查子·闺眠
作者：石洢
朝代：清
体裁：词

奁内翠钿妆，床下莲鞋割。谁与伴衾凉，只有香云发。烛已乾，心又渴。花信成消歇。冷钏压酥胸，却卸如环月。
百字令·冯洁士先生招同崇川，钱五长、谢峨白、许元锡、张孺子、天姥潘冰壶饮寓斋，共用坡仙韵
作者：石洢
朝代：清

竹篱僧舍，共联翩、江北江南人物。木榻香温红蜡烛、相赏图书四壁。谢屐登山，江花恨别，一卷如冰雪。文章千古，岂惟当代之杰。今夜笔阵词芒，从横排荡处，弦无虚发。拍案狂呼，正荧荧、窗外寒星明灭。百罚深杯，千回巨椀，酒气酣冲发。吾曹豪兴，大都觞咏风月。
百字令·冯洁士先生招同崇川，钱五长、谢峨白、许元锡、张孺子、天姥潘冰壶饮寓斋，共用坡仙韵
作者：石洢
朝代：清
体裁：词

竹篱僧舍，共联翩、江北江南人物。木榻香温红蜡烛、相赏图书四壁。谢屐登山，江花恨别，一卷如冰雪。文章千古，岂惟当代之杰。今夜笔阵词芒，从横排荡处，弦无虚发。拍案狂呼，正荧荧、窗外寒星明灭。百罚深杯，千回巨碗，酒气酣冲发。吾曹豪兴，大都觞咏风月。
百字令·浩感
作者：石洢
朝代：清
体裁：词

男儿慷慨，任牢骚、不作悲秋形状。痛饮中山千日酒，按下虹霓万丈。箭冷穿雕，人閒射虎，霹雳弦声响。封侯已矣，东园瓜圃无恙。为问百石强弓，何如一子，投笔惊悲壮。三十年来如梦里，老却修眉雄颡。故李将军，灞陵都尉，呵止荒亭上。长风天末，会须剪破惊浪。
百字令·送别周證山先生步韵
作者：石洢
朝代：清
体裁：词

巫云叆叇，送行人、变作阳关一段。万水千山吴地尽，那更煖鸣隔岸。树老先红，橙新尚绿，不觉秋容换。肯如鹿豕，终朝有聚有散。自叹廿载支离，唇痴吻钝，焚却君苗砚。且喜逢公，清兴发、醉把茱萸细看。桂枻仍开，松扉又闭，何事堪云善。归心急也，料应非石难转。
谒金门·秋怀
作者：石洢
朝代：清
体裁：词

经年别。宫树几番啼鴂。银汉三更秋寂寞。捣衣声又咽。愁把鹧鸪香爇。绛蜡泪乾将灭。独拥素衾眠不彻。玉阶蛩语切。
贺新郎·寒夜同冯洁士先生、张孺子、董明试集斋中，用芝麓先生别其年元韵
作者：石洢
朝代：清
体裁：词

古径梅花发。喜芳斋、高朋满座，剧谈陵阙。夜回风微寒色静，天意阴森欲雪。又隐隐、半弯新月。炙兔烧獐人未醉，问樽前、那有三千发。听玉漏，起城末。英雄梗概真心折。看依然、琴书宝剑，囊无他物。指点当年鏖战处，万队貔貅骁杰。谁想道、鼓沉旗灭。碧浪银涛南渡后，染征袍、尚带沙场血。须痛饮，恨何益。
贺新郎·归舟读秋水轩倡和词赓元韵
作者：石洢
朝代：清
体裁：词

旅恨愁飙卷。看当今、词人红豆，将愁俱遣。雨过芳洲红湿好，疑是墨花犹泫。真不负、霜蚕银茧。羡杀骊珠争攫处，料当场、肯让才华浅。斑管搦，一时展。人生岂必封侯显。但挥毫、千军横扫，词圆诗匾。俗眼蚩蚩谁爱惜，一似蜀中黄犬。雕虫技、如何能免？满眼珠玑心醉矣，解钱刀、快把新篘典。吟咏罢，烛初剪。
贺新郎·戴介眉四十有一，自制此词，步韵以和
作者：石洢
朝代：清
体裁：词

衣白山人也。看飞腾、年过四十，岂徒然者。富贵神仙皆有分，共道天公真哑。权啸咏、东篱花下。五色鸾笺新织锦，尽挥毫、泼墨淋漓洒。感不绝，临风写。英人铩羽栖山野。似当时、侪云朋月，征西司马。浩叹田鼢满目是，使得将军痛骂。任睥睨、青樽白社。看取渔竿收拾起，把芙蓉、宝锷从今打。心正壮，手方假。
贺新郎·饮东篱花下限韵
作者：石洢
朝代：清
体裁：词

佳节轮飞陡。一年中、春正夏五，怎如秋九？雾敛烟收人意健，入夜清霜微透。刚赢得、东篱影瘦。浅碧深黄兼姹紫，论纷披、不比他家有。此中乐，君知否？浮生岂必珠高斗。又何须、绯衣垂带，黄金悬肘。旷野天清猿臂好，莫放双雕高手。试看取、苍弓烹狗。脱帽狂呼花月下，典轻裘、纵买郫筒酒。污吾目，牛马走。
踏莎行·即事
作者：石洢
朝代：清
体裁：词

青荇萦丝，朱荷飘蕊。江荭遍发轻舠舣。可堪村笛晚悠悠，清商断送愁人耳。紫芡撑波，红菱蔓水。双螯八跪莼鲈美。一生长合卧烟霞，无端蹭蹬居城市。
踏莎行·秋望
作者：石洢
朝代：清
体裁：词

壁蛚啼寒，林蜩唱晓。凭栏四望迷衰草。蓼汀零雁带霜栖，孤城画角愁多少。五亩犹荒，重门不扫。愁容一夜经秋老。几回搔首问苍天，苍天黯黯行云杳。
醉公子·卖剑
作者：石洢
朝代：清
体裁：词

习惯缃囊贱。健儿丰羽箭。万卷蠹鱼书。争如一鹿庐。细磨光簏簌。铦锋堪切玉。绣带紫金鞘。长桥断赤蛟。
醉公子·卖骏
作者：石洢
朝代：清
体裁：词

髣髴桃花面。踏烟鞭赤电。叱拨可怜贫。锦鞯将属人。珍重拳毛腹。世人多相肉。瘦骨壁嵯峨。其如蹭蹬何。
锁窗寒·闻笛
作者：石洢
朝代：清
体裁：词

入夜风凉，亭孤屋小，月明庭里。虞姬一阕，黯黯笛声盈耳。猛思量、虞兮奈何，霸王事业犹如此。况等閒绣绂，儿曹黄卷，那堪芬齿。残罍。烟和水。但稳卧沧江，暮云都紫。倏然梦觉，长啸一声而已。正溪边、瑶草芊芊，伴清閒鹿群鹭侣。问先生、活计如何，酒熟烹双鲤。
雨霖铃·薄倖
作者：石洢
朝代：清
体裁：词

深宫愁绝。但凉天、夜夜锁凉月。庭前桂子初发，等閒又近，中秋时节。依旧银釭暗淡，与人伴寒冽。想荔支、锦劈海棠，红睡惟馀玉环热。无聊且把生香爇。更开箱，验取同心结。歌喉舞袖休矣，聊一唱、管枯弦裂。漏水迢迢，催尽了、云淡星河灭。便似此，无对无双，只拥霜衾铁。
风入松·立秋
作者：石洢
朝代：清
体裁：词

素娥孤回海天青。花事渐消停。午阴带暑消残夜，南楼外、梧叶初零。说甚浮瓜沉李，清宵灯火荧荧。薄凉曾到短长亭。烟柳伴伶仃。湘云尽日无心卷，都分付、归燕流萤。白纻声声吹也，故人知否同听。
鹧鸪天·恨别
作者：石洢
朝代：清
体裁：词

小雨涓涓润翠楼。薄罗衫子不禁秋。犀梳倒挽离思乱，凤杼慵梭别绪抽。人未去，泪先流。从来夫婿几封侯。知君惯唱凉州曲，白草黄沙万里愁。
前海观莲花峰
作者：石涛
朝代：清
体裁：五言律诗

海风吹白练，百里涌青莲。壁立不知顶，崔嵬势接天。云开峰坠地，岛阔树相连。坐久忘归去，萝衣上紫烟。
山居
作者：石涛
朝代：清
体裁：七言绝句

萝薜缘门昼不开，深林曲径少人来。偶然振锡中庭立，风落松花满石苔。
登黄鹤楼感赋
作者：石涛
朝代：清
体裁：古风

黄鹤楼高不可登，楚哀湘怨思难胜。黄鹤翩跹杳何处，楼空惆怅江流去。江流滚滚绕山腰，大别岧峣秋气高。万家废井迷烟树，夹岸征尘卷暮涛。风涛万顷来云梦，叠叠群峦岌摇动。飞帆忽蔽夕阳来，惊烽遥起骚人恸。劝君吊古漫沾衣，劝君怀仙早息机。黄鹤楼高登不得，羁心一片忆将归。
荷花
作者：石涛
朝代：清

荷叶五寸荷花娇，贴波不碍画船摇；
相到薰风四五月，也能遮却美人腰。
三月十五夜同蛾窗芝珊家冲飞赋
作者：石渠
朝代：清

红稀绿暗漫魂销，且把深杯作意浇。半壁斜阳犹昨日，一春圆月剩今宵。谁家陌上青骢马，是处楼头碧玉箫。如此风光须尽兴，高歌莫负夜迢迢。
八月初十夜坐月
作者：石渠
朝代：清
体裁：五言律诗

庭窄不容月，开窗偶见之。怜余久飘泊，似尔亦分离。今夕重相对，何人慰所思。从知盈则蚀，惜此未圆时。
半山亭同陈益如顾嵎山作
作者：石渠
朝代：清

孤峰天际插，一径路回环。目已穷千里，身才到半山。松风时谡谡，鹤梦自闲闲。欲尽登临兴，藤萝手自攀。
岁暮书怀
作者：石渠
朝代：清
体裁：七言律诗

短景荒荒逼暮寒，北风吹入布衣单。无多儿女深情系，有几亲朋热眼看。身贱徒然伤老大，家贫倍觉怯年残。饥来一食寻常事，惭愧陶潜欲乞难。
岁暮书怀
作者：石渠
朝代：清

短景荒荒逼暮寒，北风吹入衣布单。无多儿女深情系，有几亲朋热眼看。身贱徒然伤老大，家贫倍觉怯年残。饥来一食寻常事，惭愧陶潜欲乞难。
金缕曲·寄赠吴犀年移斋步元韵
作者：石湘
朝代：清
体裁：词

季子真风雅。蓦移来、霜毫紫颖，淋漓挥洒。避却浓阴繁缛处，不遣閒情牵惹。换一片、清凉界也。静锁松筠虚筦钥，唤儿童、莫把鹦哥挂。怕客至，光傍射。我今棒唱当头打。撇红尘、探奇选胜，宁耽大厦。雾嶂烟峦云树里，多少层楼曲榭。无历日、安知春夏。寄语吾乡诸旧好，趁青骢、早向天衢跨。须努力，毋宽假。
金缕曲·徐含山当涂署中书室落成漫赋
作者：石湘
朝代：清
体裁：词

底事耽华厦。只如此、土阶茅舍，残垣剩瓦。麈拂纤尘新粉垩，便觉晴光四射。再设个、荼蘼小架。移植甘蕉三两树，共松涛、喷薄云窗下。堪卧雪，能销夏。公馀时放先生假。恰疏篱、黄花插鬓，紫莄盈把。莼可调羹鲈作脍，不羡金齑玉鲊。任问字、侯芭来也。笔走龙蛇风雨集，展鲛绡、一幅淋漓写。此中趣，谁知者？
金缕曲·忆旧
作者：石湘
朝代：清
体裁：词

小玉庞珠丽。俏携来、金谷园中，掠云描翠。手挽香肩红树里，占尽温柔旖旎。更带醉、潮添妩媚。曾学鸳鸯池并浴，到巫峰、深处云偏腻。鬓影颤，钗儿坠。谁知转眼生憔悴。诧无端、轰雷掣电，惊翻叱利。烟锁池塘拖弱柳，寂寞柴门空闭。趁青鸟、衔书难寄。从此章台人去杳，惜尊前、少个虞侯至。肠欲断，心先碎。
金缕曲·送姚兆元东归
作者：石湘
朝代：清
体裁：词

浪迹何为者？镇终朝、行吟坐卧，三间苑舍。栈马辕驹甘局蹐，何事牢骚叱咤。笑鹦鹉、嫌笼便骂。藉有姚崇恣跳脱，把新愁、百斛都倾泻。同半榻，销残夏。閒来赌墅长松下。任盘旋、青山白纻，红塘绿榭。蓦听菱歌催返棹，泪湿江州司马。且尽此、金樽玉斝。缄好双鳞烦密寄，只平安、佑值千金价。人已去，蛩如话。
风流子·赠女史轻云谪仙
作者：石湘
朝代：清
体裁：词

亭亭双玉立，河洲畔、胜却杜蘅洲。觑堕马妆成，娇同越艳，堕鞭郎至，睡稳秦楼。尽此夜，巫峰魂梦绕，洛浦雨云收。虬箭催残，偏嫌短促，海棠颠罢，越觉温柔。前欢卿记否，寻佳境、依稀香漫罗浮。正拟锦衾重浴，蓦听箜篌。有燕侣佣眠，人虚半枕，莺雏久待，苕印双勾。细把情悰说与，分赐风流。
五佛顶
作者：石琮
朝代：清

诸君齐上最高巅，我不登临意也牵。莫怪攀援今独后，神游早在众人先。
卧象峰
作者：石琮
朝代：清

一峰空半落，色象自昂然。有齿曾闻戒，全身且听禅。驼将云外日，吸得谷中泉。已解生公法，低头学睡仙。
普安观
作者：石琮
朝代：清

西观崚嶒势不群，送君步步出红尘。依稀犹似当年景，曾否山灵问故人。
狮子峰
作者：石琮
朝代：清

岂是巉岩石，天然护法师。奇形藏浑沌，猛气露之而。松下千年伏，钟边尽日窥。一声长吼处，万岭走熊罴。
雪庵塔
作者：石琮
朝代：清

寻碑问字考前贤，知是隋唐有道仙。屈指丹成经五代，飞身塔筑已千年。想应舍利光常在，故尔菩提水似泉。石不能言空拟议，个中谁解妙机缘。
香岩寺
作者：石琮
朝代：清

遥忆当年往返频，讵期此日又遄臻。寺僧但解迎新客，野鸟犹知唤故人。松院棋枰今古幻，苔花碑字岁年湮。香岩胜迹难更仆，辜负同游细问津。
八月二十六日西山暂归
作者：石申
朝代：清

去去欲无还，幽忧可驻颜。此生贪白业，不死看青山。善友能相共，浮云且自闲。风尘燕市在，留与鬓毛斑。
秋日同芝麓诸公集黑窑厂分赋
作者：石申
朝代：清

车马纷城阙，寻秋此地偏。路深钟响出，台古烧痕圆。老树侵沙苑，饥鹰猎岁田。与君期尽醉，休问战争年。
议开水沙连番界杂作六首
作者：石福作
朝代：清

内山有生番，可以暂而熟。王化弃不收，犷悍若野鹿。穿菁截人首，饰金誇其族。自昔以为常，近者乃更酷。斯民则何辜，晨樵夕弗复。不庭宜有征，振威宁百谷。土辟听民趋，番驯赋亦足。无因竟退避，划疆俾肆毒。可怜近为戕，将祸及床褥。
议开水沙连番界杂作六首
作者：石福作
朝代：清

台湾虽异域，唇齿却相依。沿海六七省，全赖作藩篱。台安内地乐，台动天下疑。未雨不绸缪，终必悔噬脐。谁云海外岛，不可令民滋。有人此有土，气运不可羁。时哉弗可失，愿君聊慎思。民弱盗将据，盗起番亦悲。荷兰与日本，眈眈共朵颐。王化大无外，何患此繁蚩。
议开水沙连番界杂作六首
作者：石福作
朝代：清

埔里彰化东，从古无人至。维嘉庆末年，人民辟渐炽。川原灵秀开，郁勃不可闭。式廓惟日增，蹙缩实非计。当听民开筑，疆理以时议。舆论如可采，愿君少留意。
议开水沙连番界杂作六首
作者：石福作
朝代：清

弃此千里地，唐山一省同。万雾倚天际，清浊与海通。广野浑无垠，民番各喁喁。不设官兵守，其患将无穷。南划虎尾溪，北踞大鸡笼。卒足四百名，分汛扼要冲。台北庶不虚，全郡势自雄。晏海最上策，犹豫误乃公。
议开水沙连番界杂作六首
作者：石福作
朝代：清

彰化东南境，二十四番藔。宽旷兼沃衍，气势亦雄骁。兹土百年后，作邑不须龟。近以险阻弃，绝人长蓬蒿。利在曷可绝，番黎苦相招。不为民之宅，将为贼之巢。遐荒莫过问，啸聚藏鸱枭。何如听民辟，戒备一方遥。行古屯田法，令彼伏莽消。
议开水沙连番界杂作六首
作者：石福作
朝代：清

沙连内山里，形胜类户门。其中开平旷，可容数十村。关键南北卡，奸宄往来频。昔以逋逃薮，议弃为荆榛。此处田土饶，山木利斧斤。何如设屯戍，守备为游巡。左拊半线臂，右塞鹿港漘。既清逸贼巢，亦靖野番氛。邑治得屏障，相需若齿唇。
太白楼观萧尺木画壁歌
作者：石绳簳
朝代：清

杰阁枕江插天出，万流訇湃吞赤日。锦袍学士忽骑白龙去，一千年后冷煞仙人笔。满屋倏尔飞风沙，苍松赤石蟠龙蛇。生平梦游十洲三岛不得到，天风缥缈蓬莱槎。陡觉岱华匡庐峨眉起方寸，万峰突出天之涯。阴晴云日幻古壁，是谁笔底奇气凌烟霞。得无荆关绘飞瀑，不然道子嘉陵山水图一幅。那知腾掷造化割阴阳，竟有于湖画手萧尺木。呜呼萧君意气何壮哉，得毋抱此模山范水之雄才。狂呼谪仙借酒杯，胸中块垒一凭生面开。香炉瀑布，剑阁楼台，齐烟九点，玉女三台，一齐飞落毫端来。青莲老去山无色，谁与凿破扶舆灵气留遗墨。青天咫尺须弥存，虎啼猿啸峰崭崱。当年太白芒鞋踏破万山处，一一绘出天地仄。振衣千仞登江楼，四壁苍苍悬岩流。岚气湿裾光入杯，五岳震荡心夷犹。奇花异石逞光怪，奔崖绝壑声飕飕。吁嗟乎！男儿不得挂剑万里博封侯，也须东插泰山日观脚，西登太华落雁最高头。眉山风雪饱囊橐，匡之君兮骖鸾而来游。安能低眉俯首，徒将心血穷雕锼。忽尔山灵真面都从壁上出，墨华淋漓元气遒。江风浩浩生两腋，会须骑鲸仙子云中争唱酬。大叫画手尺木子，一聚仙楼同千秋。
山行夜归
作者：石芳
朝代：清

曲屈盘松径，苍烟原上村。斜阳依远岸，疏磬出黄昏。云忆山归岫，人随月到门。兴豪难假寐，独自举清尊。
祭星坛
作者：石芳
朝代：清

石门南去祭星坛，可有仙真驾紫鸾。北斗无声霜月古，四山松桧逼人寒。
分经台
作者：石葆元
朝代：清

千古鸿文归选手，危楼百尺昔传萧。偶来净域分经卷，又见高台接斗杓。贝叶一编参上座，烟花三月话南朝。祇今古寺空山里，梵呗钟声自暮朝。
月夜泛舟
作者：石葆元
朝代：清

遥峰几叠暮云含，独泛扁舟下碧潭。两岸渔歌一溪月，烟波深处梦江南。
磁州道中
作者：石葆元
朝代：清

两岸垂杨印碧痕，一湾新涨护柴门。昔畴过雨浓如画，疑是江南水竹村。
报恩寺还元阁联
作者：石蕴玉
朝代：清
体裁：联

西山朝来，致有爽气；太华夜碧，人闻清钟。
挽彭玉麟联
作者：石象鸿
朝代：清
体裁：联

宋广平铁石心坚，画本神传，早自索梅为写影；李邺侯江湖望重，楼船功定，依然持节许浮家。
宦邸书怀
作者：石赞清
朝代：清

年少初辞阙，沾恩更隐难。已知成傲吏，不敢耻微官。劲节凌冬劲，寒枝历岁寒。抱琴时弄月，流水为谁弹。性拙偶从宦，时危远效官。羁游故交少，孤立转迁难。春兴随花尽，乡愁对酒宽。朝来明镜里，渐觉鬓凋残。
宦邸书怀·其一
作者：石赞清
朝代：清

年少初辞阙，沾恩更隐难。已知成傲吏，不敢耻微官。劲节凌冬劲，寒枝历岁寒。抱琴时弄月，流水为谁弹。
宦邸书怀·其二
作者：石赞清
朝代：清

性拙偶从宦，时危远效官。羁游故交少，孤立转迁难。春兴随花尽，乡愁对酒宽。朝来明镜里，渐觉鬓凋残。
昭君怨
作者：石赞清
朝代：清

雪重拂庐乾，燕山直北寒。空弹马上曲，真愧镜中鸾。古戍烟尘满，边隅粉黛残。自矜娇艳色，时展画图看。
永定河北岸厅署饯别
作者：石赞清
朝代：清

永定河边一行柳，皮枯缘受风霜久。岸南岸北来往渡，微官何事劳趋走。嗟君此别意何如，与君论心握君手。听唱新翻杨柳枝，珍重分歧一杯酒。
入川题壁
作者：石达开
朝代：清

大盗亦有道，诗书所不屑。黄金若粪土，肝胆硬如铁。策马渡悬崖，弯弓射胡月。人头作酒杯，饮尽仇雠血。
登太白楼步左省岩韵
作者：石采
朝代：清
体裁：五言律诗

清年一曲奏，谗口便思吞。为失海棠笑，将锄仙李根。月知邀酒客，水解葬诗魂。任尔江流急，危楼今古存。
仲家浅阻雨
作者：石钧
朝代：清

昔贤能负米，而我独离亲。况对孤篷雨，因怜万里身。天低鸿雁远，江冷菊花新。自叹羁栖者，年年此问津。
山海关望长城
作者：石钧
朝代：清

万山横一线，迢递走咸阳。辽海临关尽，秦云抱塞长。寒声城上角，晓色马头霜。十载劳生事，飘零古战场。
焦山
作者：石钧
朝代：清

蜗牛庐畔落帆斜，山翠茏苁涌浪花。互海一拳高士宅，夹江两岸故人家。云兼鸾鹤来青嶂，潮挟鱼龙走白沙。千载焦先如可接，欲从此地卧烟霞。
登六和塔绝顶同宋茗香王柳村
作者：石钧
朝代：清

群山断江岸，一塔凌青冥。登临不知疲，写我万古情。盘纡遍凭阑，周览越国形。山川势相逼，三折江流清。隔江望会稽，南镇趋百灵。大哉神禹力，胼胝安苍生。回头富春山，垂钓留客星。高台俯江泛，旷代传清名。男儿审出处，身重五岳轻。浩歌心悲凉，云气忽纵横。海色含古愁，何能见蓬瀛。但闻丘墓间，白杨多悲声。
登黄鹄矶
作者：石钧
朝代：清
体裁：七言律诗

杖策来登黄鹄矶，渡头寥落楚人稀。烟暝北渚船初泊，枫冷西江雁又飞。巴僰尚传潜丑类，槛车终治玩兵机。捷书近报频乘胜，急向川中共合围。
石山栈
作者：石钧
朝代：清

关门晓曈曚，众峰递隐见。林根微阳吐，水外孤村断。萧条逼仲冬，积雪覆山甸。山径石栈危，单车缘一线。攀萝冰堕指，陟巘风割面。羸马向北嘶，游子心未倦。回首万里涂，情亲隔乡县。及兹道更长，飘零一身贱。
访钱鹤山
作者：石钧
朝代：清

客里追欢到草堂，萧疏篱菊近重阳。开尊白社皆名士，绕郭青山似故乡。怀抱早甘栖涧壑，声华深悔著文章。高城日落沧江晚，无那孤舟别恨长。
菩萨蛮
作者：石锦绣
朝代：清

忽听玉漏催银箭。挑灯欲绣还停线。目注并头花。窗前月已斜。幽怀谁共许。黯黯增凄楚。觅个疗愁方。沉酣入醉乡。
挽张之洞联
作者：石镇
朝代：清
体裁：联

范彦龙弱岁依袁，教养恩深，愧煞庸才终潦倒；召康公高年辅政，吁谟虑远，谁为替手济艰难。
墓联
作者：石韫玉
朝代：清
体裁：联

有地在心，不求风水好；无田亦祭，只要子孙贤。
夜过峰山四闸
作者：石韫玉
朝代：清

路出峰山麓，苍茫夜色昏。微云常碍月，疏树不成村。马迹穿林杪，河声迸闸门。文襄遗爱远，舆诵至今存。
山塘种花人歌
作者：石韫玉
朝代：清

江南三月花如烟，艺花人家花里眠。翠竹织篱门一扇，红裙入市花双鬟。山家筑舍环山寺，一角青山藏寺里。试剑陂前石发青，谈经台下岩花紫。花田种花号花农，春兰秋菊罗千丛，黄瓷斗中沙的皪，白石盆里山玲珑。山农购花尚奇种，种种奇花盛篾笼。贝多罗树传天竺，优钵昙花出蛮洞。司花有女卖花郎，千钱一花花价昂。锡花乞得先生册，医花世传不死方。双双夫妇花房宿，修成花史花阴读。松下新泥种菊秧，月中艳服栽莺粟。花下老人号花隐，爱花真以花为命。谱药年年改旧名，艺兰月月颁新令。桃花水暖泛晴波，载花之舟轻如梭。山日未上张青盖，湖雨欲来披绿蓑。城中富人好游冶，年年载酒行花下。青衫白帢少年郎，看花不是种花者。
岳阳楼
作者：石韫玉
朝代：清

萧萧木落系兰舟，遥指君山似髻浮。孤雁一声天在水，斜阳千里客登楼。鱼龙浪静沧江晚，橘柚霜寒白屋秋。生遇圣明全盛日，江湖廊庙两无忧。
挽陈其美联
作者：石韫玉
朝代：清
体裁：联

热血洒榴花，恨奸党袖中怀刃，空令汉满蒙回藏五族国民，同哭沪军本部；伤心奠竹叶，愿我公地下有灵，联合吴张宋黄蔡一般志士，重登政治舞台。
湘妃祠
作者：石韫玉
朝代：清

寒藤古木罨双扉，帝子荒祠枕翠微。黄竹泪枯犹有恨，苍梧龙去竟无归。神巫江上琼萧曲，山鬼云中蕙带衣。何事婵媛多太息，骚人哀怨正声希。
灵风观
作者：石韫玉
朝代：清

蜀山万叠塞杳冥，姒后导江驱六丁。凿开巫峡通东溟，云峰十二张翠屏。楚王曾此逢娉婷，我今访古征棹停。攀陟危磴高竛竮，山巅丛祠竹柏青。庑门泡钉熠繁星，中有神人坐明庭。丱妙二八侍玉軿，炉烟袅袅春昼静。时有幽鸟窥虚棂，空山无人语铎铃。花气醉人午不醒，不㝁久竹生青宁，神鸦迎客颩修翎。洞房明洁尘不到，灵山草木都含馨。我闻瑶姬生帝廷，左右玉女给使令。出入风雨走雷霆，太阴贵真自鍊形。岂向浊世侪尹邢，洛川有妃湘有灵。骚人微辞多不经，曲士妄言亦妄听，朝云暮雨讹千龄。我欲驰烟向山庭，削除旧迹镌新铭。山灵闻言若首肯，世间绮语空膻腥。
石尤歌
作者：石韫玉
朝代：清

石尤石尤，尔将令人勿远游，奈何阻我江上之归舟。江风猎猎吹不已，悬旌摇摇西北指。江风西北吹，江水东南流。侬家遥在胥水头，归涂阻且修。对面之舟疾于矣，行者欢喜守者愁。石尤风不休，令我生烦忧。
藏书阁联
作者：石韫玉
朝代：清
体裁：联

著作集名流，好事敩当年白傅；文章留慧业，赏音俟后世扬云。
趵突泉联
作者：石韫玉
朝代：清
体裁：联

画阁镜中看，幻作神仙福地；飞泉云外听，写成山水清音。
河满子·竹西泛舟
作者：石颐
朝代：清
体裁：词

海角天涯倦客，青鞋布袜游踪。落日酒旗杨柳岸，小桥春水烟篷。徙倚阑干长啸，扣舷歌罢千钟。蔓草谁怀六代？荒烟莫记隋宫。兴废千年人不管，鹧鸪只叫东风。我亦随时行乐，不须搔首书空。
浣溪沙·芜城晚眺
作者：石颐
朝代：清
体裁：词

一片幽怀付短筇。绿阴深处夕阳红。落花流水影重重。廿四桥荒烟雨里，十三楼寂管弦中。朱帘不见卷春风。
黑龙潭联
作者：硕庆
朝代：清
体裁：联

两树梅花一潭水；四时烟雨半山云。
挽曾国荃联
作者：祁世长
朝代：清
体裁：联

公为儒将名臣，武略文韬，威德遍大江南北；我感故乡遗爱，救灾输粟，精神在三晋云山。
韬光观海诵芬阁联
作者：祁世长
朝代：清
体裁：联

岭树湖云沉足底；江潮海日上眉端。
秋夜忆陈烛门
作者：祁云际
朝代：清
体裁：五言律诗

孤怀乖世好，垂老绝知音。不是存双眼，凭谁忆苦吟。青山千里梦，黄叶一江深。回首秋堂月，霜华落古琴。
义帝陵
作者：祁寯藻
朝代：清

居鄛一言三户起，新城一言重瞳死。可怜二老真英雄，提挈项刘如孺子。汉诚天授楚天亡，大义所存世莫当。不然缟素三军众，未必乌骓百战强。楚人自古怀忠信，涕泣君臣同一烬。角黍蛟龙湘水深，荒陵风雨郴山峻。茅屋萧椮石虎悲，攀登犹有牧羊儿。但闻东海田横岛，不见江南义帝碑。
云山别墅吾乡京官淀园公退之所金陵尚书何恪慎公旧居也余尝为书寄舫题诗于后乙卯之秋公子青耜农部重过感怀题诗见赠次答
作者：祁寯藻
朝代：清

犹记柴扉傍液池，退朝觞咏集于斯。十年画舫留题处，一榻僧寮对影时。传舍不知谁是客，角巾无意再寻诗。请看车辙门前路，苔藓斑斑在井眉。栖霞江上放船回，旧雨花间扫径来。北向云山心共寄，四围金带手先栽。披襟每倚藤萝月，起草仍留蜡炬灰。付与空堂吟蟋蟀，便教乡梦到台骀。壶中日月洞中天，紫府官曹许接联。爽垲已辞齐相宅，衰庸休问绛人年。故园一别难回首，何日三军得晏眠。各有萧条羁客感，白门烟树总凄然。久闻何逊工诗律，曾共山翁把酒尊。宝剑未逢吴季子，丛台空忆赵王孙。连珠古锦纱笼句，破壁寒镫屋漏痕。独愧桑榆羸病叟，间居犹荷九重恩。
云山别墅吾乡京官淀园公退之所金陵尚书何恪慎公旧居也余尝为书寄舫题诗于后乙卯之秋公子青耜农部重过感怀题诗见赠次答·其一
作者：祁寯藻
朝代：清

犹记柴扉傍液池，退朝觞咏集于斯。十年画舫留题处，一榻僧寮对影时。传舍不知谁是客，角巾无意再寻诗。请看车辙门前路，苔藓斑斑在井眉。
云山别墅吾乡京官淀园公退之所金陵尚书何恪慎公旧居也余尝为书寄舫题诗于后乙卯之秋公子青耜农部重过感怀题诗见赠次答·其三
作者：祁寯藻
朝代：清

壶中日月洞中天，紫府官曹许接联。爽垲已辞齐相宅，衰庸休问绛人年。故园一别难回首，何日三军得晏眠。各有萧条羁客感，白门烟树总凄然。
云山别墅吾乡京官淀园公退之所金陵尚书何恪慎公旧居也余尝为书寄舫题诗于后乙卯之秋公子青耜农部重过感怀题诗见赠次答·其二
作者：祁寯藻
朝代：清

栖霞江上放船回，旧雨花间扫径来。北向云山心共寄，四围金带手先栽。披襟每倚藤萝月，起草仍留蜡炬灰。付与空堂吟蟋蟀，便教乡梦到台骀。
云山别墅吾乡京官淀园公退之所金陵尚书何恪慎公旧居也余尝为书寄舫题诗于后乙卯之秋公子青耜农部重过感怀题诗见赠次答·其四
作者：祁寯藻
朝代：清

久闻何逊工诗律，曾共山翁把酒尊。宝剑未逢吴季子，丛台空忆赵王孙。连珠古锦纱笼句，破壁寒镫屋漏痕。独愧桑榆羸病叟，间居犹荷九重恩。
去冬以朝马赠杜继园少司空今春复以行帐假之慨然述怀
作者：祁寯藻
朝代：清

不分晓漏与严更，趋直衰年代步行。曾傍禁垣陪玉勒，每从春菀扈霓旌。据鞍可遂平生志，鬻骆能忘旧日情。好去莫须频顾恋，相门忠孝有家声。行帐相依三十年，蓟门直到柳条边。看他补缀支持处，历尽风霜雨雪天。投赠愧无新锦段，卷舒仍是旧青毡。君家武库何须此，应惜香炉一缕烟。
去冬以朝马赠杜继园少司空今春复以行帐假之慨然述怀·其一
作者：祁寯藻
朝代：清

不分晓漏与严更，趋直衰年代步行。曾傍禁垣陪玉勒，每从春菀扈霓旌。据鞍可遂平生志，鬻骆能忘旧日情。好去莫须频顾恋，相门忠孝有家声。
去冬以朝马赠杜继园少司空今春复以行帐假之慨然述怀·其二
作者：祁寯藻
朝代：清

行帐相依三十年，蓟门直到柳条边。看他补缀支持处，历尽风霜雨雪天。投赠愧无新锦段，卷舒仍是旧青毡。君家武库何须此，应惜香炉一缕烟。
幽兰
作者：祁寯藻
朝代：清

空山四无人，知有幽兰花。花开不可见，香气清且嘉。飞流下危磴，时有横风遮。香久亦不闻，山深愁路赊。众草何青青，吐艳明朝霞。如何咫尺间，渺若天一涯。援琴坐白石，日暮三叹嗟。亭亭复亭亭，孤芳空自馨。美人偶一顾，移植来中庭。中庭花木繁，红紫罗锦屏。一茎止一花，何以奉尹邢。亦思九畹滋，力薄身伶俜。云窗雾阁中，疏弦何泠泠。不叹知音稀，希声难为听。
幽兰·其一
作者：祁寯藻
朝代：清

空山四无人，知有幽兰花。花开不可见，香气清且嘉。飞流下危磴，时有横风遮。香久亦不闻，山深愁路赊。众草何青青，吐艳明朝霞。如何咫尺间，渺若天一涯。援琴坐白石，日暮三叹嗟。
幽兰·其二
作者：祁寯藻
朝代：清

亭亭复亭亭，孤芳空自馨。美人偶一顾，移植来中庭。中庭花木繁，红紫罗锦屏。一茎止一花，何以奉尹邢。亦思九畹滋，力薄身伶俜。云窗雾阁中，疏弦何泠泠。不叹知音稀，希声难为听。
次韵宗涤甫顾祠修禊
作者：祁寯藻
朝代：清

逃名谁识圭年老，别思秋江余画稿。吊鹤空归曲沃园，浮家莫问崇明岛。当时两马载书卷，周览中区恣搜讨。都门古寺偶停骖，历下东湖旋就道。至今遗迹人尚思，对客炊羹事堪考。离披书带想阶戺，郁勃虬枝动鳞爪。先生精灵何所寄，落叶荒榛不可扫。糟粕空将蠹简求，弋罗仰视鸿飞藐。绣衣使者老给事，骑马避人焚谏草。犹登礼堂肃瞻谒，共荐溪毛勤采芼。觞咏恍依兰上里，云山直接花蒲保。群贤连社答形影，满座龙门叹淑皓。春游城郭天气新，归路林花诗句好。猛思江海多旌旗，不觉风尘杂襟抱。郡国谁寻利病书，功名且试河山表。白头吟望独低垂，无复飞腾驰翰藻。
海鸟
作者：祁寯藻
朝代：清

海鸟曰爰居，远巢西海西。如何九万里，翩然鲁郊栖。将毋风为菑，中道胡不迷。古者雉獒贡，思患防端倪。异哉臧孙智，曾不故府稽。一朝钟鼓飨，渐及弊与圭。初筵尚震骇，久乃甘如锑。楼台蜃市旁，出入干虹霓。海鸟非一族，同居情则睽。箕斗天汉高，乌鹊桥梁低。织锦能几何，报章终日徯。天风吹海水，青冥安可梯。午日今再中，为语桃都鸡。
游兰州制府后园遂登城北望河楼感旧述怀
作者：祁寯藻
朝代：清

腊日无风天气暄，主人留我游灌园。入门一曲开东轩，回廊夹道交篱藩。木叶既落枝柯繁，避人鸟雀争腾骞。小亭低槛手可援，连冈起伏如惊蚖。老圃界画泉潺湲，倚阑聊息腰脚烦。回眺似有双朱轓，乘之可陟城北垣。拂云楼高云乱翻，黄河直接昆仑源。冰桥践雪车马喧，下有千丈波涛掀。西来天马通大宛，陇树东指咸阳原。主人危坐客有言，此邦锁钥天西门。葱岭两道兵四屯，万里一线达帝阍。控驭中外节钺尊，野番回鹘毡裘温。饥鹰侧目豺虎蹲，边将日醉蒲桃樽。守非其人寇即婚，汉唐得失不敢论。羁縻之义古所敦，剪其支蔓固本根。南望龙尾余烟墩。文成祠庙岿然存，天阴似闻铁骑奔。忆昔作客来西垠，开元相国仍有孙。为我扫径加盘飧，此园朴索真山村。两载日涉穷晨昏，碑字钩勒手留痕。池水自清河水浑，往事欲说声先吞。年少气猛过孟贲，岂料齿豁头发髡。人事变化鹏与鲲，旧游重历皆君恩。论交四海如弟昆，吾舌岂为主人扪。归来冻月侧金盆，他日更约看朝暾。
灰堆相传始皇焚书处
作者：祁寯藻
朝代：清

硎谷知何处，灰堆尚有灰。六经终不灭，一炬竟先灾。惨澹阴符出，苍茫赤帝来。至今原上草，秋烧满荒台。周道昔云坠，群言多异同。不经秦火劫，谁识汉儒功。口授篇章外，心传训诂中。峄碑焚已久，刻画信徒工。
灰堆相传始皇焚书处·其一
作者：祁寯藻
朝代：清

硎谷知何处，灰堆尚有灰。六经终不灭，一炬竟先灾。惨澹阴符出，苍茫赤帝来。至今原上草，秋烧满荒台。
灰堆相传始皇焚书处·其二
作者：祁寯藻
朝代：清

周道昔云坠，群言多异同。不经秦火劫，谁识汉儒功。口授篇章外，心传训诂中。峄碑焚已久，刻画信徒工。
福州督署观右旋白螺歌
作者：祁寯藻
朝代：清

百川东注天左旋，地轴入海枢在天。灵螺抱珠独右转，乃与七曜精光联。在昔乾隆岁丁未，王师偶指闽海堧。天风送潮百灵俊，冯？击鼓龙趋渊。帝谓尔众涉大川，锡尔白螺神所虔。斯螺献自藏斑禅，得月之精乃水母，阳侯当之走且颠。维时阃臣恩望专，九拜而出登楼船。鲲身鹿耳坐超越，谈笑不待鼋鼍鞭。功成惚恍若有恃，佛力亦藉天威宣。海邦从此得宝镇，不惟其物惟其贤。大哉皇心契真宰，卢牟六合归陶甄。天西两藏万藩部，奔走梵呗销戈鋋。此中功德以神教，精诚所至非言诠。去年中山有册使，槎路来往如登仙。何况鸡笼近咫尺，商艘渔艇纷洄沿。尔螺有灵不可键。海旁蜃气莽成市，安得一扫空云烟。
福州督署观右旋白螺歌
作者：祁寯藻
朝代：清
体裁：古风

百川东注天左旋，地轴入海枢在天。灵螺抱珠独右转，乃与七曜精光联。在昔乾隆岁丁未，王师偶指闽海堧。天风送潮百灵俊，冯�击鼓龙趋渊。帝谓尔众涉大川，锡尔白螺神所虔。斯螺献自藏斑禅，得月之精乃水母，阳侯当之走且颠。维时阃臣恩望专，九拜而出登楼船。鲲身鹿耳坐超越，谈笑不待鼋鼍鞭。功成惚恍若有恃，佛力亦藉天威宣。海邦从此得宝镇，不惟其物惟其贤。大哉皇心契真宰，卢牟六合归陶甄。天西两藏万藩部，奔走梵呗销戈鋋。此中功德以神教，精诚所至非言诠。去年中山有册使，槎路来往如登仙。何况鸡笼近咫尺，商艘渔艇纷洄沿。尔螺有灵不可键。海旁蜃气莽成市，安得一扫空云烟。
蒋砺堂相国以十岁童试卷签装册属题
作者：祁寯藻
朝代：清

昔时白屋擅英声，今日黄扉赞泰平。才似长源真宰相，年如颖士已诸生。宏辞一卷留程式，碧落三山记姓名。多少孤寒依广厦，风檐回首气峥嵘。书箧缄藏岁月多，墨香泥印未消磨。已看彩笔传诸子，犹忆青衿擢上科。断纸零笺珍若此，竹头木屑用如何。知公念旧无遗物，长短镫檠莫漫歌。
蒋砺堂相国以十岁童试卷签装册属题·其一
作者：祁寯藻
朝代：清

昔时白屋擅英声，今日黄扉赞泰平。才似长源真宰相，年如颖士已诸生。宏辞一卷留程式，碧落三山记姓名。多少孤寒依广厦，风檐回首气峥嵘。
蒋砺堂相国以十岁童试卷签装册属题·其二
作者：祁寯藻
朝代：清

书箧缄藏岁月多，墨香泥印未消磨。已看彩笔传诸子，犹忆青衿擢上科。断纸零笺珍若此，竹头木屑用如何。知公念旧无遗物，长短镫檠莫漫歌。
观励宗伯竞渡图即事述怀因题其后
作者：祁寯藻
朝代：清

榑桑日出天下晓，万顷一碧沧溟小。九龙飞舞出瑶池，五色离披逐仙鸟。阳开阴合争后先，独有黄龙更夭矫。腾拿宛宛从东来，衔尾群龙不敢掉。忆昔澄虚水阁凉，仙蓂一叶开端阳。至尊亲御芙蓉榭，侍从齐排鹓鹭行。须臾彩凤传丹字，岂止骊珠三十四。云霞骀荡曳波涛，弦管鸥鸦破空翠。羽扇香罗拜赐回，钧天广乐梦中催。诘朝独鼓湘江楫，同伴争夸碧玉杯。圣人作事无过举，上奉慈欢下胞与。禾黍惟思协雨旸，岁时何必沿荆楚。楚此二三年厌使轩，归来道路喜传言。已见锦标辞凤掖，更闻绛树出梨园。白头宫保得案吏，能说三朝泰平事。赫赫穿池教战功，明明却马焚裘意。当日如山众画工，郎唐争貌玉花骢。不许金明绘池水，但令殿壁图豳风。此图却出词臣手，点染新蒲兼细柳。江山人物清且妍，想见鼚轩豹尾后。吾皇俭德继先皇，嘉颂无烦第马扬。南海鲸鲵扫三窟，东吴粳稻集千航。
送胡竹村同年归绩溪
作者：祁寯藻
朝代：清

古人著书不得已，书成身废良可叹。若使勋名照竹帛，何为雕琢愁肺肝。君尝为余述师授，斯语闻之汪文端。因言年少治经义，独于三礼心尤单。瓣香欲祝北海郑，苦读每笑南阳韩。中年通籍习吏事，回鴹凤阁迁农官。农官急务在心计，抉剔常恐遭欺谩。即不被议且归去，小谪总荷君恩宽。秋风莼鲈久相待，南国鸣雁何时安。还家一笑奉菽水，赖有文字娱酸寒。君看仕宦得意人，罢官忽若无余欢。人生得失未可较，海鸥奚事侪鹓鸾。因君致声问匡鼎，说《诗》之乐何般般。
题壹斋师钱书图
作者：祁寯藻
朝代：清

长铗归来尚有车，短镫檠在即吾庐。不知疏傅黄金外，可载兰台几卷书。两朝御赐重琅玕，万本丹黄手校完。白发几人谭旧事，茂陵曾识写书官。
题壹斋师钱书图·其一
作者：祁寯藻
朝代：清

长铗归来尚有车，短镫檠在即吾庐。不知疏傅黄金外，可载兰台几卷书。
题壹斋师钱书图·其二
作者：祁寯藻
朝代：清

两朝御赐重琅玕，万本丹黄手校完。白发几人谭旧事，茂陵曾识写书官。
题煦斋夫子惜骢马图
作者：祁寯藻
朝代：清

九门锁钥一夜开，金吾将军骑马来。马前缇骑拥大戟，阗城溢郭欢如雷。明日都人争动色，报道将军已擒贼。将军神勇人不知，但见騄耳随风驰。风驰电扫无留盼，蹴踏红尘来白涧。来时行殿午阴斜，却到都门未晡饭。将军报主不受身，马亦宛转从将军。草中狐兔复何有，天上骐驎自不群。当时画图梅骏骨，铁踠花鬃气郁勃。即今玉勒拥沙堤，犹想连钱锦障泥。将军功大心更厚，念旧惜劳及奔走。自是风尘物色难，定知诗句流传久。我欲范铜写此马，置之黄金古台下。骅骝騕袅世间多，不遇孙阳当奈何。
林少穆前辈属题封公旸谷先生饲鹤图
作者：祁巂藻
朝代：清
体裁：七言律诗

朱弦三叠有遗音，宦迹年来伴一琴。能免嗷嗷鸿在泽，更思蔼蔼凤为林。鸣皋共羡蜚声远，警露谁知示诫深。此去携图过江汉，白云黄鹤几沉吟。
送黄皆令
作者：祁德渊
朝代：清

西风江上雁初鸣，水落寒塘一棹轻。绕径黄花归故里，满堤红叶送秋声。片帆南浦离愁结，古道河梁别思生。此去长涂霜露肃，何时双鲤报柴荆。
和黄皆令游密园
作者：祁德琼
朝代：清

朔气晴开万户烟，寒林落日点红泉。十年往事悲星散，千里交情共月圆。松径犹能邀令客，桃源应信有群仙。搴芳踏尽池塘路，泥印莲花步步妍。
夜坐
作者：祁德琼
朝代：清

坐久明镫乱，寒风入彩帏。阑干七十二，何处笛声飞。
寓山看梅
作者：祁德琼
朝代：清

楼敞云阴薄，伤心花外来。风和新柳出，云尽老梅开。香气迎妆粉，春光照径苔。贪看千片玉，日暮尚徘徊。
明月
作者：祁德琼
朝代：清

明月当空照，长河万里秋。井梧千叶尽，篱菊一樽幽。雁度云间影，猿啼岭上愁。萧萧玉佩冷，对景怯登楼。
送别黄皆令
作者：祁德琼
朝代：清

万山寒秋月，一苇寒秋波。美人理远棹，秋色低星河。送君青雀舫，赠君金叵罗。别路不辞远，别酒不辞多。良辰惜分袂，分袂当奈何。虽有千金装，何如《五噫歌》。
采菱和黄皆令
作者：祁德琼
朝代：清

采菱歌逐绿云飞，画舫轻随暮色归。枫叶两堤摇碧水，湖光一带入罗衣。
古意
作者：祁德茝
朝代：清

惜昔与君别，杨柳丝堪结。芳草积如烟，飞花乱成雪。数载客京华，念君远别家。欲知遥塞雪，但看故园花。芳时处幽独，蜘蛛网金屋。细雨昨夜零，春苔上阶绿。对镜厌孤鸾，凌云怨黄鹄。憔悴玉台人，肠断珠帘曲。为欢须忆故，为衣莫道新。愿持江国月，流照苏门春。
忆益姊
作者：祁德茝
朝代：清

拈来阁上黄金线，倚遍亭前白玉栏。徒忆空园悬画板，春风一夜杏花残。
惜花
作者：祁德茝
朝代：清

花事阑珊又一年，当门岩壑总依然。落红满地休轻扫，也算留春在目前。
送别黄皆令
作者：祁德茝
朝代：清

画阁联吟恰一年，此时分袂两凄然。云间归雁路何处，林里飞花香可怜。远客青山皆别思，仙舟明月已无缘。怀君日后添离梦，寂寞荒村渡晚烟。
题钱舜举鸳鸯
作者：祁德茝
朝代：清

柳丝织烟金缕细，绿波宛转通春意。锦塘一曲静沈沈，下有鸳鸯七十二。交颈双栖睡起迟，烟轻沙暖艳阳时。谁教钱选生香笔，画出多情崔珏诗。
过王园看花
作者：祁文友
朝代：清

千株红紫斗芳妍，春到频添酒债钱。任是打门官吏急，公家不税种花田。
杜曲
作者：祁琳
朝代：清

杜曲回看十里霞，杏花村里酒帘斜。漫夸尺五风流地，已属城南处士家。
哈密
作者：祁韵士
朝代：清

玉门碛远度伊州，无数田畦望里收。天作雪山隔南北，西陲锁钥镇咽喉。
哈密瓜
作者：祁韵士
朝代：清

分甘曾忆校书年，丝笼珍携抵半边。今日饱餐忘内热，莫嫌纳履向瓜田。
抵哈密
作者：祁韵士
朝代：清

草莱弥漫麦苗匀，菜圃田畦入望新。柳荫垂街青漠漠，渠流绕郭碧粼粼。居民不改天方俗，丰乐无殊内地人。更向番王城畔过，林溪明媚景常春。
晚宿格子烟墩
作者：祁韵士
朝代：清

百余里外未逢村，沙路迟迟问远墩。日暮途遥频驻马，更深店闭懒开门。浊沽漫觅三杯醉，残梦为寻一席温。喜得新泉非苦水，茶余客话且同论。
苦水
作者：祁韵士
朝代：清

渴际谁甘饮盗泉，生憎滴水苦茶煎。葫芦车上朝朝挂，昏暮求人便值钱。
入粤西全州界
作者：祖之望
朝代：清

楚尾同分野，湘源昔未经。云根连水白，山面向人青。乳窦穿岩腹，松阴护草亭。读书行万里，小轿辟疏棂。
将至岳阳
作者：祖之望
朝代：清

出都近三旬，始达熊湘境。大云七十峰，一一纷造请。似知我旧游，相识先引领。肩舆蹑其巅，空阔无留影。天酿雪气寒，云蒸石骨冷。人烟隔溪水，绿浸松杉静。轻篁弄风柔，宿鸟投林猛。待上夕波亭，湖山色已暝。
抵黄州
作者：祖之望
朝代：清

百八江程一日驰，蒲帆叶叶渚风吹。三年再作黄州客，千里来参玉版师。西塞鱼肥新涨落，东坡草长旧矶移。中流叠鼓鸣笳处，赤壁城头日暮时。
望海
作者：祖之望
朝代：清

行到东维山尽处，一痕浓黛绕登莱。数拳小岛浮沤出，万古神渊叠浪催。泰岱脉从辽海渡，珍珠门向日南开。蓬壶纵有仙人住，汉武秦皇安在哉。
游灵隐寺遂蹑韬光径小憩金莲池上
作者：祖之望
朝代：清

侵晨陟岩扃，莽莽深雾亘。冥踏身渐高，薄曦辨樵径。登顿不知遥，盘折非一磴。丘壑堕渺茫，林木纷䒌靘。繁若雨露滋，余泣珠光凝。到寺倏晶明，入门发高兴。何处峰飞来，俨从地底迸。嵌空构虚无，劖刻孰梯隥。洞府罗精灵，纵横庋几凳。下坠忧欹倾，上支虑蹭蹬。根留太古云，胎出鸿濛孕。石髓胶不流，寒浆绕其胫。遂令静者心，悠然惬清听。相与游精蓝，禅悦方出定。称诗略上口，事佛信匪佞。出示香光书，云栖可互证。沿缘得幽蹊，决计还揽胜。野竹凌青霄，红叶缀丹磴。曲笕细通流，修坂履移墱。足急漫重茧，腰折乃类磬。堪笑血肉躯，呕哕吐饾饤。濯以清泠泉，坐来冰雪莹。扪萝读藓碑，观鱼对水镜。一杯候火茶，两腋清风净。愧分伊蒲供，曾无怪石赠。趣永澹忘归，登舟日将暝。扬帆别山灵，后约庶可订。
縠溪滩行
作者：祖之望
朝代：清

吾州建溪滩，怒石立巨浪。浙溪杂砂碛，小波微激荡。艑郎太章皇，操橹不敢唱。男妇纷叫嚣，栗如赴敌状。来船误当冲，去船急扼吭。水石声相仇，陆行须奡荡。当其偪仄时，篙师怒相向。得失尺寸间，谁复知礼让。我愿挽颓波，万斛得通畅。来去任自然，樵风轻五两。
蓬心太守乞休构心太平庵于鄂渚贻以洗桐之资兼诗为谢依韵奉酬蓬心为麓台先生侄孙太常烟客之后也能诗画善饮年七十余强健如少年
作者：祖之望
朝代：清

知君避迹在墙东，自缚茅斋自洗桐。老兴尚能浮大白，新诗未许号三红。纵饶杞菊无余俸，赖有烟云养此翁。惆怅松陵乡路近，乐郊门地晚增荣。
观音岩
作者：祖之望
朝代：清

入门未见泉，泠泠已盈耳。洗耳兼洗心，浩若无尽水。以彼活泼机，悟兹静深理。石阑护坛高，藤萝俯涧底。树根托虚无，壁立忧倾圮。天乔互撑拄，绿映须眉喜。六月森阴寒，万籁增清美。一杯祷山灵，住山从此始。何处无林泉，不归吾老矣。
赤壁矶放歌
作者：祖之望
朝代：清

昔我黄州回，赤壁翻空天倒开。今我黄州来，石矶水落山崔嵬。津亭船多难径渡，江风留客江边住。齐安太守为开樽，一杯满泛郢川树。三巴五湖几案间，看尽江南江北口。度曲飞觞红日暮，使我对此开心颜。雪堂旧是东坡宅，献酬不辨谁主客。野梅十枝五枝花，修竹千竿万竿碧。更假双屐登虬龙，醉影戏侮冯夷宫。恍惚身轻生羽翼，夜半飘举来江东。当年从游二三子，古生潘郭依稀是。不知何人吹洞箫，毋乃西州杨道士。买田筑室亦偶然，巉岩千载镌姓氏。从来好事流以讹，强名赤？山灵诃。祇今州南四百三十步，但见白浪堆青螺。噫嘻，熙丰之世多秕政，王章变法专朝柄。慷慨独上万言书，当宁流涕时相病。钟山落寞雷州穷，先生毕竟人中龙。儒林仙佛莫能名，余事犹足当文雄。如此江山信可乐，不有贤豪终索寞。樯帆箫鼓接云烟，空访游踪堕寥廓。峨眉苍，岷水长，先生高风不可望。
赤壁矶放歌
作者：祖之望
朝代：清
体裁：古风

昔我黄州回，赤壁翻空天倒开。今我黄州来，石矶水落山崔嵬。津亭船多难径渡，江风留客江边住。齐安太守为开樽，一杯满泛郢川树。三巴五湖几案间，看尽江南江北口。度曲飞觞红日暮，使我对此开心颜。雪堂旧是东坡宅，献酬不辨谁主客。野梅十枝五枝花，修竹千竿万竿碧。更假双屐登虬龙，醉影戏侮冯夷宫。恍惚身轻生羽翼，夜半飘举来江东。当年从游二三子，古生潘郭依稀是。不知何人吹洞箫，毋乃西州杨道士。买田筑室亦偶然，巉岩千载镌姓氏。从来好事流以讹，强名赤�山灵诃。祇今州南四百三十步，但见白浪堆青螺。噫嘻，熙丰之世多秕政，王章变法专朝柄。慷慨独上万言书，当宁流涕时相病。钟山落寞雷州穷，先生毕竟人中龙。儒林仙佛莫能名，余事犹足当文雄。如此江山信可乐，不有贤豪终索寞。樯帆箫鼓接云烟，空访游踪堕寥廓。峨眉苍，岷水长，先生高风不可望。
过排山驿
作者：祖之望
朝代：清

路通五管势难平，人在松杉顶上行。日影倒翻飞鸟背，天风直挟大江声。眼前野水多于地，到处青山半似城。闻道岭南林壑美，蛮烟瘴雨不须惊。
寄子愚
作者：祖攀龙
朝代：清

秋来离思满天涯，惜别严城感岁华。王粲登楼犹有赋，杜陵作客竟无家。惊飙易断云中雁，落日愁听塞上笳。若问故人旧颜色，霜余憔悴似黄花。
过披云室赠李公
作者：祖琴
朝代：清

半亩松筠半亩溪，茅庵背结板桥西。听钟夜坐山前月，汲水晓浇屋后畦。野客不来云转静，秋花况发路还迷。石屏一曲和烟绿，还拨苍云觅旧题。
雨后待汪扶苍啜茗不至有怀
作者：祖琴
朝代：清

草色青青门未关，茶铛閒煞曲廊閒。应知不下松边阁，坐看江南雨后山。
春日即事
作者：祖观
朝代：清

江边新涨没渔矶，满路杨花扑面飞。海燕初来风渐暖，河豚欲上水添肥。西山游骑青丝辔，南陌春人白袷衣。只有枯禅爱闲寂，寻芳无客叩柴扉。
神仙
作者：祖观
朝代：清

丹箓荒唐下玉京，九霄鸾鹤几时迎。山中宰相言符命，驴背神仙话太平。游戏金门空作达，摩挲铜狄未忘情。侍郎碧落头衔重，天上人閒尽好名。
答胡子莹见赠次韵
作者：祖观
朝代：清

为道无近效，立志当远期。一念不自觉，流浪遂及兹。迅风鼓识浪，苦海浩无涯。勉修嗟吾晚，力学如君希。索居苦无侣，怅怅将何之。相期神明閒，道合无暌离。念念薪火改，步步人羊悲。孤明众垢蚀，独往群挠随。无为擿埴者，冥行失所依。
胡子莹同赵艮甫过访金山艮甫有诗见赠次韵
作者：祖观
朝代：清

我爱浮玉山，秀出赡部洲。萧然寄瓶钵，转瞬夏已休。滔滔大江水，日夜东向流。潮来塔影动，孤根势欲浮。故人白下归，暂聚忘宿忧。浮生旦宅中，出没等海沤。一器集蚊蚋，六窗唤猕猴。此身不自有，微名复何求。江楼过鸿雁，起看天地秋。纷纷孝廉船，出外帆初收。赵君不羁士，词坛推宿学。胡子旷代才，妙语超等觉。嗟予如钝金，久已退芒角。面壁楞伽台，龛经注梵轴。岂能绝形累，聊以洗心浊。悠悠身后名，腐甘同草木。良朋聚首难，欢谐谢拘束。邈哉独鹤声，安用候虫续。挥手问归程，离愁满林麓。江天万里秋，孤舟何处宿。
胡子莹同赵艮甫过访金山艮甫有诗见赠次韵·其一
作者：祖观
朝代：清

我爱浮玉山，秀出赡部洲。萧然寄瓶钵，转瞬夏已休。滔滔大江水，日夜东向流。潮来塔影动，孤根势欲浮。故人白下归，暂聚忘宿忧。浮生旦宅中，出没等海沤。一器集蚊蚋，六窗唤猕猴。此身不自有，微名复何求。江楼过鸿雁，起看天地秋。纷纷孝廉船，出外帆初收。
胡子莹同赵艮甫过访金山艮甫有诗见赠次韵·其二
作者：祖观
朝代：清

赵君不羁士，词坛推宿学。胡子旷代才，妙语超等觉。嗟予如钝金，久已退芒角。面壁楞伽台，龛经注梵轴。岂能绝形累，聊以洗心浊。悠悠身后名，腐甘同草木。良朋聚首难，欢谐谢拘束。邈哉独鹤声，安用候虫续。挥手问归程，离愁满林麓。江天万里秋，孤舟何处宿。
自笑
作者：祖观
朝代：清

自笑平生半点痴，观河羞见鬓如丝。乱杂始识承平乐，少壮何知老大悲。避世桃源彭泽记，感时天宝杜陵诗。五湖不少闲田地，一棹烟波信所之。
赠王子春
作者：祖观
朝代：清

乱离踪迹各飘零，山寺重逢鬓已星。醉后谈兵双刃白，愁来说鬼一镫青。侧身人海成孤往，触目狂泉笑独醒。寂寞草玄嗟岁晚，问奇谁过子云亭。
赠顾茝塘
作者：祖观
朝代：清

笑傲山林远市城，翛然物外世缘轻。绳床经案王摩诘，僧帽儒衣顾阿瑛。满院樨香无隐尔，一池水皱不干卿。何当饱吃黄精粥，茅屋三间了此生。
鄮山育王寺度岁作
作者：祖观
朝代：清

箬船载雪渡江行，一路看山到四明。闻道甬东真佛地，试寻哑女话无生。鄮山顶涌法王台，窣堵光明宝藏开。识得摩尼本无相，尘尘刹刹见如来。遍界香云雨宝华，吉祥胜地布金沙。神仙只有陶贞白，亲向云台受木叉。白牯狸奴语太颠，今朝头痛怕谈禅。谁将庞老西江口，吸尽岩前妙喜泉。石门文笔费才思，五字寒山是我师。一瓣旃檀一杯水，长明镫下祭新诗。
金山杂诗
作者：祖观
朝代：清

享尽清闲卖尽颠，两年未算草鞋钱。残书破砚参堂去，我是穷酸杜撰禅。歇得狂心便了因，谈玄说妙亦欺人。众中谁是元枯木，万仞悬厓忽放身。未了丛林粥饭缘，生涯分付头边。担柴运米寻常事，压损诗人山字肩。打头黄叶湿禅衫，梵放寻秋百尺岩。日落高台数飞鸟，红泥殿角过风帆。满堂龙象足师资，世外论交喜可知。最忆焦山借庵老，荒年忍饿坐谈诗。孤鸿嘹唳宿汀洲，衰火星星辨客舟。夜半风铃凄不语，江声吹月下僧楼。笛咽离亭断客魂，峭帆东望海天昏。老僧笑指风涛险，坐看江山不出门。
金山杂诗·其一
作者：祖观
朝代：清

享尽清闲卖尽颠，两年未算草鞋钱。残书破砚参堂去，我是穷酸杜撰禅。
金山杂诗·其七
作者：祖观
朝代：清

笛咽离亭断客魂，峭帆东望海天昏。老僧笑指风涛险，坐看江山不出门。
金山杂诗·其三
作者：祖观
朝代：清
体裁：七言绝句

未了丛林粥饭缘，生涯分付钁头边。担柴运米寻常事，压损诗人山字肩。
金山杂诗·其三
作者：祖观
朝代：清

未了丛林粥饭缘，生涯分付头边。担柴运米寻常事，压损诗人山字肩。
金山杂诗·其二
作者：祖观
朝代：清

歇得狂心便了因，谈玄说妙亦欺人。众中谁是元枯木，万仞悬厓忽放身。
金山杂诗·其五
作者：祖观
朝代：清

满堂龙象足师资，世外论交喜可知。最忆焦山借庵老，荒年忍饿坐谈诗。
金山杂诗·其六
作者：祖观
朝代：清

孤鸿嘹唳宿汀洲，衰火星星辨客舟。夜半风铃凄不语，江声吹月下僧楼。
金山杂诗·其四
作者：祖观
朝代：清

打头黄叶湿禅衫，梵放寻秋百尺岩。日落高台数飞鸟，红泥殿角过风帆。
钱水西藕花香里读楞严图
作者：祖观
朝代：清

茅屋三间净扫除，药炉经卷老僧居。自从一见《楞严》后，不读人间糟粕书。萧然一衲坐绳床，虚室常明海印光。选罢耳根参鼻观，木鱼风定藕花香。
钱水西藕花香里读楞严图·其一
作者：祖观
朝代：清

茅屋三间净扫除，药炉经卷老僧居。自从一见《楞严》后，不读人间糟粕书。
钱水西藕花香里读楞严图·其二
作者：祖观
朝代：清

萧然一衲坐绳床，虚室常明海印光。选罢耳根参鼻观，木鱼风定藕花香。
喜晤须爱楼即送之淮阴
作者：祖道
朝代：清

一别三年久，邗江得暂留。艰难才握手，风雨又离愁。梦逐长淮水，烟昏古渡舟。高楼送君处，终日此凝眸。
春日谢泽和见过
作者：祖道
朝代：清

门掩东风雪满枝，幽人来访夕阳时。空亭相对清吟久，只有花前一鹤知。
秋日过宝轮寺沛霖
作者：祖道
朝代：清

契阔高禅久，今朝诣竹林。门回秋水远，径折白云深。自得定中趣，因成物外吟。夕阳发归兴，何日再相寻。
送吴楚江之吴江
作者：祖道
朝代：清

片帆已买自难留，楚水吴山两地愁。莫为梅花留邓尉，故人多半在扬州。
三叠前韵和怡园主人Ignore
作者：祝书根
朝代：清

颐春阁里春岁月，但有天伦罕尘迹。缅怀孝子与乡贤，昆季绳绳绵世泽。爽垲遥觇几度更，园林犹傍晏婴宅。偶闻乐事纪新正，南极光明齐手额。有酒无诗座不欢，遂开莲社尊诗伯。千秋俯仰一渊明，合座倾尊三大白。倡始高吟属主人，笔花五彩间苍赤。一时和者若而人，淩厉清风奋六翮。我似老饕属餍来，嘉殽旨酒充筵席。将军负腹可奈何，搜遍枯肠空著力。晏罢归来发愤多，儗偿诗债烛先刻。初经哦咏苦支离，词谈不吐乃格格。君才再接仍不衰，三战辟易期有获。我谓同室且鸣金，请以旗鼓当嘉客。若论才思君适仙，斗酒奚止篇盈百。况是诗魔愈病魔，耽吟能使忧消释。惭予尘事苦悤悤，辜负心期数晨夕。但冀名园社早开，苏黄元白诗盈尺。斯文绝绩起将衰，扢雅扬风此天责。可怜几辈走终南，犹是热中甘役役。
再依原韵和怡园主人
作者：祝书根
朝代：清

义熙甲子编岁月，千百年来已陈迹。惊看陵谷生风云，又见龙蛇起山泽。超世何如入醉乡，承家要自求安宅。纷纷十丈软红尘，不遇热肠齐蹙额。吾宗彦圣首怡园，踵武乡贤称主伯。壮岁科名火尚青，频年市隐尊浮白。清才八斗迈陈思，七步吟成豆箕赤。造次难忘报国心，翱翔待举冲霄翮。一诗一句證鸥盟，莲社高张班马席。名宿耆英二十人，春风管领谁之力。传来缣纸洛阳多，寿以枣梨安氏刻。况有神君旷世才，铮铮仙尉标风格。嗟予老病素无闻，际此纷呶乌有获。拜读新诗喜且惊，当年想见青云客。尽教珠履进三千，未肯金缄露什百。倡和年年成古今，推敲字字增音释。襟怀潇洒出尘埃，此境此情匪朝夕。江表风仪应制科，汝南月旦量才尺。讫今牛耳掌骚坛，垂老未忘先觉责。下里讴吟勉续貂，无能自笑难为役。
再依原韵和怡园主人
作者：祝书根
朝代：清
体裁：古风

义熙甲子编岁月，千百年来已陈迹。惊看陵谷生风云，又见龙蛇起山泽。超世何如入醉乡，承家要自求安宅。纷纷十丈软红尘，不遇热肠齐蹙额。吾宗彦圣首怡园，踵武乡贤称主伯。壮岁科名火尚青，频年市隐尊浮白。清才八斗迈陈思，七步吟成豆萁赤。造次难忘报国心，翱翔待举冲霄翮。一诗一句證鸥盟，莲社高张班马席。名宿耆英二十人，春风管领谁之力。传来缣纸洛阳多，寿以枣梨安氏刻。况有神君旷世才，铮铮仙尉标风格。嗟予老病素无闻，际此纷呶乌有获。拜读新诗喜且惊，当年想见青云客。尽教珠履进三千，未肯金缄露什百。倡和年年成古今，推敲字字增音释。襟怀潇洒出尘埃，此境此情匪朝夕。江表风仪应制科，汝南月旦量才尺。讫今牛耳掌骚坛，垂老未忘先觉责。下里讴吟勉续貂，无能自笑难为役。
和王云裳大令奉调赴省即次留别原韵
作者：祝书根
朝代：清

昔闻使君来，今见使君去。来曾何暮歌，去还增逸趣。一诗一酒厄，纵论百废举。南国需召公，东山比谢傅。牛刀割小鲜，徬徨恸歧路。嗟余皓发新，劳君青眼顾。世道有隆污，叔季谁毁誉。捷径笑终南，逃名陋卞务。乐地广性天，我还行我素。辽豕异白头，绿此恍然悟。名园涤尘襟，胜友绝烦虑。相期师古人，高风靖节著。
和金伯豫先生赠陶社诗步原韵
作者：祝书根
朝代：清

名园歌舞地，又见出群才。丝竹欣瞻澳，黄金肯筑台。不期流俗赏，自有故人来。我亦投竿者，陶然共举杯。
寿陈唯生表弟五十
作者：祝书根
朝代：清

凭阶鞠？敞华筵，虎瑟龙笙福禄骈。比算桑增株八百，曳珠客进履三千。充闾瑞气惊臣朔，累代清芬媲孟坚。人世期颐刚有半，难兄难弟此称贤。天生孝友属斯人，鼓吹笙簧见性真。报国未忘儒者事，出山遂现宰官身。万家春献跻堂酒，五色云开揽揆辰。室有儿曹麟骥似，便当一顾傲风尘。文场战后旧知名，此日新醅介寿情。三党星觇奎井朗，千秋风挹蕨薇青。称诗未必输高适，了愿终须学向平。五十悬车前约在，故园杖履伫偕行。黄绵到处日初长，远道传呼益算觞。惠爱君能追召杜，密亲我幸附潘杨。寿人汉曲谐宫吕，扬子吴波挹酒浆。一笑台莱新颂美，临风缄寄锦衣乡。
寿陈唯生表弟五十·其一
作者：祝书根
朝代：清

凭阶鞠？敞华筵，虎瑟龙笙福禄骈。比算桑增株八百，曳珠客进履三千。充闾瑞气惊臣朔，累代清芬媲孟坚。人世期颐刚有半，难兄难弟此称贤。
寿陈唯生表弟五十·其一
作者：祝书根
朝代：清
体裁：七言律诗

凭阶鞠�敞华筵，虎瑟龙笙福禄骈。比算桑增株八百，曳珠客进履三千。充闾瑞气惊臣朔，累代清芬媲孟坚。人世期颐刚有半，难兄难弟此称贤。
寿陈唯生表弟五十·其三
作者：祝书根
朝代：清

文场战后旧知名，此日新醅介寿情。三党星觇奎井朗，千秋风挹蕨薇青。称诗未必输高适，了愿终须学向平。五十悬车前约在，故园杖履伫偕行。
寿陈唯生表弟五十·其二
作者：祝书根
朝代：清

天生孝友属斯人，鼓吹笙簧见性真。报国未忘儒者事，出山遂现宰官身。万家春献跻堂酒，五色云开揽揆辰。室有儿曹麟骥似，便当一顾傲风尘。
寿陈唯生表弟五十·其四
作者：祝书根
朝代：清

黄绵到处日初长，远道传呼益算觞。惠爱君能追召杜，密亲我幸附潘杨。寿人汉曲谐宫吕，扬子吴波挹酒浆。一笑台莱新颂美，临风缄寄锦衣乡。
观澄路炮台诗三首，用吴邑尊韵
作者：祝书根
朝代：清

人文结合轻千里，多少耆英乃来此。相看君黄如案几，上有江楼下江水。江北青山瞭可指，呜呼江防奚自始。外侮不戢内讧起，阋墙燃萁靡有底，而今炮闩亦仅矣。蓦然烽火摇天空，殷雷隐隐蚩尤风。朝曦沈没东海东，雪花艳吐层霄红。蛟龙乍走冯夷宫，七日七夜围城中。畴逆畴顺畴吉凶，祥风回转凭高穹，坐看西北纷群雄。时局如斯漫涕涟，且评诗酒罗芳鲜。莲社今开玳瑁筵，新醅绿蚁浮轻圆。回看珠玉欣在前，不为蝇营争附膻。不事饕餮空馋涎，欢焉知足时餐眠，陶然共醉义皇天。
观澄路炮台诗三首，用吴邑尊韵·其一
作者：祝书根
朝代：清

人文结合轻千里，多少耆英乃来此。相看君黄如案几，上有江楼下江水。江北青山瞭可指，呜呼江防奚自始。外侮不戢内讧起，阋墙燃萁靡有底，而今炮闩亦仅矣。
观澄路炮台诗三首，用吴邑尊韵·其三
作者：祝书根
朝代：清

时局如斯漫涕涟，且评诗酒罗芳鲜。莲社今开玳瑁筵，新醅绿蚁浮轻圆。回看珠玉欣在前，不为蝇营争附膻。不事饕餮空馋涎，欢焉知足时餐眠，陶然共醉义皇天。
观澄路炮台诗三首，用吴邑尊韵·其二
作者：祝书根
朝代：清

蓦然烽火摇天空，殷雷隐隐蚩尤风。朝曦沈没东海东，雪花艳吐层霄红。蛟龙乍走冯夷宫，七日七夜围城中。畴逆畴顺畴吉凶，祥风回转凭高穹，坐看西北纷群雄。
谨依怡园主人原韵，藉纪陶社成立为他日念
作者：祝书根
朝代：清

我生几见当头月，但论性情不论迹。当筵忽惊主人诗，累世频沾君子泽。我欲穷途哭嗣宗，相知岂分南北宅。兴来诗酒且追陪，莫问焦头与烂额。今年太岁值丙寅，生气虎虎寻诗伯。银花齐放上元红，寸铁不持鏖战白。天生贤宰作主盟，保护风雅同保赤。回视濂溪清复清，仙才飙举奋六翮。陈思八斗旧知名，绛县甲子尊前席。文如燕许笔如椽，座有纪群声有力。其他盟侣俱觥觥，绣凤描鸾侈雕刻。愧我庄荒骥尾随，爨馀未解唐音格。一诗一酒气相投，三沐三薰心则获。转眼春光二月天，主盟贤宰徵嘉客。寸怀得失古今同，斗醑催将篇什百。闻有东山继起英，想望夷犹不忍释。世间安得素心俦，到此聊以数晨夕。昨夜桃花开满林，春来江水增千尺。此时此地小勾留，匹夫自有兴亡责。纷纷我笑热中人，底事以心作形役。
贺陈毓瑞周年花甲四首
作者：祝书根
朝代：清

橐笔当年共苦辛，又更拳乱廿馀春。我缘衣食贫兼病，君有文章屈亦伸。且喜善人绵后泽，不虞妒妇阻前津。从知守道唯精一，未学陈思赋感甄。百六韶光廿四风，春游觞酒画图中。多文为富神俱畅，美意延年气自冲。天上德星千里耀，江头旧雨两间雄。闲来老子婆娑甚，遭遇穷时兴不穷。纷传风气尚桓桓，蛮触争衡放眼看。罗雀已同廷尉翟，登龙谁识使君韩。殷怀一本思能永，著手频烦意未安。为介兕觥无量寿，阳春有脚不嫌寒。宾朋跄济主能贤，南国棠阴又北燕。半世征尘聊解组，满阶明月不需钱。金罍酌彼欢无艺，玉树迎人种有田。遥想朔方桃荫遍，年年争诵去思篇。
贺陈毓瑞周年花甲四首·其一
作者：祝书根
朝代：清

橐笔当年共苦辛，又更拳乱廿馀春。我缘衣食贫兼病，君有文章屈亦伸。且喜善人绵后泽，不虞妒妇阻前津。从知守道唯精一，未学陈思赋感甄。
贺陈毓瑞周年花甲四首·其三
作者：祝书根
朝代：清

纷传风气尚桓桓，蛮触争衡放眼看。罗雀已同廷尉翟，登龙谁识使君韩。殷怀一本思能永，著手频烦意未安。为介兕觥无量寿，阳春有脚不嫌寒。
贺陈毓瑞周年花甲四首·其二
作者：祝书根
朝代：清

百六韶光廿四风，春游觞酒画图中。多文为富神俱畅，美意延年气自冲。天上德星千里耀，江头旧雨两间雄。闲来老子婆娑甚，遭遇穷时兴不穷。
贺陈毓瑞周年花甲四首·其四
作者：祝书根
朝代：清

宾朋跄济主能贤，南国棠阴又北燕。半世征尘聊解组，满阶明月不需钱。金罍酌彼欢无艺，玉树迎人种有田。遥想朔方桃荫遍，年年争诵去思篇。
佟家园醉后题壁
作者：祝哲
朝代：清

竟日蓝舆款竹扉，汉阴抱瓮本忘机。刺梅径窄黄蜂乱，布谷村深绿树围。首夏风光扶病出，丈人鸡黍卖花归。酒酣祇怪蛙声聒，一片乡愁黯落晖。
和菽原绿溪庄看海棠兼怀依云陕右
作者：祝哲
朝代：清

健者去骚坛，闻金不闻鼓。君复动余兴，化晕猫睛午。雒诵海棠诗，怀人远鄠杜。循职不负丞，拯恤乐比户。秦关柳依依，百斛葡萄醑。缔好本朱陈，婚嫁迟儿女。昨过道南宅，香雾文窗煦。新绿亚竹梢，旧巢识燕侣。手栽尺已丈，开落廿年数。弃去传舍如，枨触鹈鴂苦。千丝万丝萦，昨日今日妩。幸托谢庭芳，枝繁映簪组。子弟兰玉珍，雅材一百五。无忘角弓篇，嘉树厚陪土。
夏夜独坐
作者：祝哲
朝代：清

白马黄衫懒送迎，檀槽子夜漫多情。野风菡萏难留梦，沟水虾蟆只乱更。入世头颅嗟比日，寻山屐齿负平生。谁家河朔成高会，碧落参旗醉后横。
无锡道中
作者：祝哲
朝代：清

行客江湖远，悠悠一叶船。窑烟风外直，塔影水中圆。不见村酤味，其如暮雪天。漪澜堂好在，留咏惠山颠。
村舍
作者：祝哲
朝代：清

土垣竹舍惬幽寻，社后风光压昼阴。积雨市堆山笋贱，冲烟人入菜花深。偶然薄饭过邻叟，颇耐清眠听野禽。彷佛鹿门偕隐处，卜居何日遂初心。
舟过金粟寺
作者：祝哲
朝代：清

画图影里放船行，雨过村村啭乱莺。港口忽迷高柳卧，山腰欲截嫩云生。粥鱼敲破十年梦，诗箧吟残三月程。为问老僧仍种菊，重来应许摘秋英。
谒林和靖墓即用集中和运使陈学士游灵隐寺寓怀韵
作者：祝哲
朝代：清

里湖静不波，云覆湖半阴。桨牙萍面画，载酒复携琴。先生旧隐处，孤屿恒幽沈。舣岸上苔磴，好风飘我襟。翠丛识芳躅，石泉明素心。梅妻鹤为子，廿载随啸吟。时或李薛偕，烟景供登临。胸怀既荡涤，那复尘虑侵。乃知冥冥鸿，迥异樊中禽。低徊诵遗稿，托意何遐深。安得大痴哥，铁笛吹空林。一声破天碧，晚峰排千寻。
过花溪宿葆光居
作者：祝哲
朝代：清

路僻天寒可耐寻，羡君处所宛山林。溪回风雨舟难稳，夜聚亲朋酒易深。老屋岿然思旧业，流光驶甚抱衰心。牡丹幸获根株在，还望春来绕砌吟。
送从弟东毓南归
作者：祝哲
朝代：清

一梦天涯乳燕飞，粥鱼茶板静相依。春官三策真投闇，潞水千帆恰羡归。负郭有田高卧稳，出门多病寄书稀。南风吹得家山绿，双泪因君湿到衣。
雷雨连日愁卧作歌与厚石
作者：祝哲
朝代：清

昨雨我不出，今雨客不来。关门听雨夜复昼，瓦沟激溜墙殷雷。从横淫潦没阶砌，蓊郁梵宇青蒿莱。江湖有兴不可即，枕簟那得窗花开。君居菜园静，我居米市杂。我欲携鸱夷，醉眠就君榻。高城风断远饮虹，霁月婵娟倚阊阖。徘徊咫尺阻相见，蹇卫何堪烂泥踏。颓然坐卧忧万端，脚故不袜头不冠。君虽得第仍冷官，砚凹笔秃杯常乾。平生读《易》识损益，一囊之粟妻孥欢。季氏对饮真渴骥，群儿绕座如翔鸾。世间荣贵任趋附，粪土蜣螂孰回顾。但愁秉烛虚夜游，庭下百虫警秋露。他乡会合岂能久，明日阴晴问歧路。
挽吴可读联
作者：祝庆年
朝代：清
体裁：联

遗疏表孤忠，惟一片血诚，可格鬼神，可质天地；几人拟私谥，待千秋论定，传之史册，报之馨香。
题黄鹤楼
作者：祝应焘
朝代：清
体裁：联

楚尾吴头，朝宗江汉。万里奔涛巨浪，淘尽烽烟。睹此日栋宇翻新，依旧荆襄锁钥；湘南蜀北，既道沱潜。千年芳草白云，仍留鹦鹉。俯众山晴岚环整，闲看沙鸟帆樯。
咸阳怀古
作者：祝德麟
朝代：清

金虎宫邻事已遥，雄图想像祖龙骄。辟开万古官家局，梦断三山海水潮。白璧尚疑天帝醉，黄泉犹认八州招。谁知即借烧书炬，烧得阿房土尽焦。忽然亭长作官家，创业宁徒马上夸。祸水未防身后雉，天心终断道前蛇。金刀历数开基正，钟室功臣报施差。一样宠姬输项羽，楚歌歌罢恨无涯。
咸阳怀古·其一
作者：祝德麟
朝代：清

金虎宫邻事已遥，雄图想像祖龙骄。辟开万古官家局，梦断三山海水潮。白璧尚疑天帝醉，黄泉犹认八州招。谁知即借烧书炬，烧得阿房土尽焦。
咸阳怀古·其二
作者：祝德麟
朝代：清

忽然亭长作官家，创业宁徒马上夸。祸水未防身后雉，天心终断道前蛇。金刀历数开基正，钟室功臣报施差。一样宠姬输项羽，楚歌歌罢恨无涯。
山海关
作者：祝德麟
朝代：清

神武开天万世功，真人驾驭必英雄。家臣衮绣来姬旦，降表书辞得窦融。电扫黄巾沧海畔，星驰金甲玉关东。归心岂假驱除力，云气飞扬满沛丰。
柴关岭
作者：祝德麟
朝代：清

水怒云愁鸟语欢，柴关立马望中宽。诸峰脚底小于豆，身在半天风雨寒。
流河即目
作者：祝德麟
朝代：清

孤舟入流河，难可穷端倪。将南复指北，飘转樯竿旗。风色忽首尾，日光无东西。团团蚁旋磨，历历人扶犁。布帆一何劳，上落千百回。弯腰众水手，邪许声能齐。舷欹舵每侧，退懵进亦迷。未觉岸流转，时见行树移。客子不识路，但恐舟行迟。来船亦如此，彼犹顺水推。
漂母祠
作者：祝德麟
朝代：清

淮水汤汤拂柳丝，韩侯遗迹至今垂。平生未报人恩处，不敢轻过漂母祠。
通天台
作者：祝德麟
朝代：清

清渭流无极，高台迹已平。寻常兴废事，何与沈初明。
题常理斋爱吟草后
作者：祝德麟
朝代：清

古云不朽三，立言与德功。长剑哀国殇，宁论文字雄。大凡忠义士，赋诗不必工。偶然存著录，片甲窥神龙。理斋辽左杰，作宰西南邦。死事近廿年，碧血埋蒿蓬。忽披爱吟草，使我心㤝㤝。当其之官日，取道经蚕丛。摹写云物趣，意象开鸿濛。与我入蜀诗，太半题相同。忆昔岁庚寅，持衡策使骢。道途历阻险，头脑惭冬烘。分校赖群彦，商榷咸虚衷。锁闱匝月馀，相伴灯檠红。讵料三载后，两贤膏贼锋。一为程大足，一为常西充。维时金川酋，狼狈敢逞凶。王师申薄伐，兵威盛梯冲。穷兽骇奔窜，指顾窟穴空。将军失庙算，暗落贼计中。诱降为内应，间道潜来攻。半夜警风鹤，六军化沙虫。君实典度支，出内糗糒供。贼来多于蚁，贼去疾如蜂。与粮俱存亡，义不返顾躬。仓黄昔岭上，臣节遂告终。死地无生理，飞走路已穷。不死安所之，毅烈齐凡庸。独异一书生，手未习戈鏦。却当临难际，提刀揕贼胸。连毙十数人，噀血气犹虹。周苛既慷慨，温序仍从容。尝闻髫龀时，读书史事通。至明遇吉传，裂眦钦英风。授命乃素定，大勇填膺腔。非同办仓卒，捐躯但匆匆。江之水悠悠，岷山高巃嵷。华表鹤不归，云树深千重。浣花溪水头，有祠曰慰忠。彝典备昭恤，馨香秩祀崇。武功旋耆定，已筑鲸鲵封。九原目可瞑，神其无怨恫。同祀廿六人，吴赵皆诗翁。况傍杜陵叟，斯文得正宗。桤林龙竹边，飒爽寻灵踪。此卷在天壤，姓氏光熊熊。底须声律求，抗坠歌玲珑。多少谭艺家，泯没随烟雺。
马伏波墓
作者：祝德麟
朝代：清

飞凤山南野草秋，鸢声长啸使人愁。威灵铜柱先诸葛，潦雾蛮溪愧少游。马革有情尸可裹，云台无命象难留。满坟薏苡离离实，还拟明殊几斛收。
秋晚登楼
作者：祝悦霖
朝代：清

卷帘恰喜雨初收，村巷云堆粳稻秋。紫雁一声红叶落，夕阳人倚竹西楼。
秋江晚归
作者：祝悦霖
朝代：清

日隐疏林暗，空江生暮寒。橹摇蘋破绿，枫落水流丹。砧杵声声急，炊烟处处攒。遥怜小儿女，几度候门看。
舟中感兴
作者：祝悦霖
朝代：清

缘杨袅袅水平堤，酒醒篷窗日影西。小倚雕栏正无赖，隔溪杜宇一声啼。
啸傲泾
作者：祝旸
朝代：清

翠霭鸿山近，清流梅里通。偶寻高士迹，犹见让王风。雁影寒烟外，人家疏树中。秋光望不极，落日照丹枫。
探梅
作者：祝旸
朝代：清

莫讶鹤来迟，已知风信早。悠悠隔岁心，清梦通春晓。罄欢其竹下，伫望凝烟表。何处慰相思，淡月空山道。
春日至望亭寻墨庄舅氏
作者：祝旸
朝代：清

嘉树霭深村，芳春烟景辟。密条间花红，远峰连野碧。迤逦渡回溪，窈窕幽人宅。古屋复藤萝，吟声响林石。
挽梁章钜妻郑夫人联
作者：祝春熙
朝代：清
体裁：联

千里蒪羹，方偕归隐，三间茆屋，幸免赁舂，卅八载鸿案相庄，痛半世钗荆，彤史遽亡贤德曜；鉴鞶才思，葭末心钦，书带家声，兰猷耳熟，廿六年鲤庭陪侍，对后堂丝竹，绛帷望断老彭宣。
挽左宗棠联
作者：祝松荣
朝代：清
体裁：联

其生也荣，其死也哀，勋名经济文章，伯仲之间见伊吕；所存者神，所过者化，南朔东西中外，风云常为护储胥。
穆陵停雪
作者：祝植龄
朝代：清

穆陵古道界青齐，路转峰回望欲迷。北近岘山岚气会，南临沭水暮云低。桓侯胜烈今何在，仲父高勋古未题。惟有阳崖含腊处，三春积雪画桥西。
送家兄豫堂归省
作者：祝泉
朝代：清

风劲霜严腊正残，天涯兄弟别离难。高堂梦逼归期晚，雁阵声惊客路寒。一纸家书心惙惙，三更茅店夜漫漫。园梅有信传应早，花发人归一劝餐。
濠梁道中晓发
作者：祝百五
朝代：清

侵晓阴云四望垂，乍明还暗马行迟。苦风冷雨濠梁道，正是居人梦客时。
闺夜
作者：祝百五
朝代：清

绿篝香袅烛花迟，倦眼朦胧酒醒时。心怯夜寒浑不寐，隔邻吹彻玉参差。
南华为高君朗岑属
作者：祝百十
朝代：清

《南华秋水》瓷洸洋，鹏抟扶摇万里长。桐生朝阳凤高冈，倬彼云汉分天章。彫虫青僮眠竹床，苕翠宛约春庭芳。梅绡红文虚曲房，金茎仙掌藕截塘。补天炼石拜娲皇，吹箫侍女珠两珰。修眉峨峨云锦装，西风夜炳太乙光。赤城建霞虹作梁，墨卿香案富缥缃。花檐鹊噪眉间黄，月轮蟾桂氤氲香。天衣五铢机七襄，大罗一曲赓《霓裳》。
江村
作者：祝纯嘏
朝代：清

探幽卜宅子陵滩，江树江帆不厌看。云接海门天有影，潮吞沙屿月生寒。门前鸥鹭眠花径，槛外蛟龙护钓竿。为有晚霞诗思在，擎杯独自倚阑干。
花谢
作者：祝纯嘏
朝代：清

茅堂半亩护疏篱，购得奇花绕四维。月影锁窗香入梦，风光触眼锦成帷。游枝欲拂帘钩燕，落果时侵画榻棋。每被春来花约住，不拌策杖远奔驰。
二月十五日寻春过偶圃忆朱大
作者：祝维诰
朝代：清

暖风到处动吟魂，芳草闲寻近郭村。黄耳隔离能认客，苍头斸笋自开门。春留元亮花三径，饮乏刘伶酒一尊。迢递京华游子在，旗亭新唱与谁论。
天圣寺壁观管夫人画竹
作者：祝维诰
朝代：清

岿然古刹閟深窈，败瓦残碑苔藓绕。入门但觉风萧森，壁扫千竿犹袅袅。高低仅辨烟墨痕，寻丈欲凌霄汉表。叶疏枝劲态绝秀，凤翥龙飞骨尤矫。古来妙手岂乏人，风骨能如仲姬少。散朗雅有丈夫气，放和笔此间作丛筱。年深可惜剥蚀多，黯处如昏明处晓。当时松雪亦好事，萧寺偕来耐烦扰。潇湘之景更模糊，缅想襟期神愈渺。人天尚藉拥护力，遗迹莫随尘劫了。
广应寺双松歌
作者：祝维诰
朝代：清

山门突兀迎诸峰，曲廊阴合双白松。蟠根下固穴泉石，直干上走缠虬龙。支撑太古驻日色，泛扫碧落窥云容。流胶入地互凝结，元气护顶相交冲。昨来对此忘坐卧，夜半独起无人踪。海涛乍惊泻岩壑，天风直与开心胸。灯光深閟佛殿黑，星影寂照僧寮重。因思前代巨珰盛，祝釐争致金钱供。琳宫绀宇不可数，未审物力来何从。丰碑久蚀赑屃倒，惟有两树留秦封。笙箫遥接鸾鹤下，烟露近承霄汉浓。投阶败鳞自斑剥，梳空香叶犹丰茸。经声梵语有时出，山妖木魅何由逢。冰霜已历千百载，天年幸保经春冬。扶持倘非龙象力，枝柯那得余横纵。
次陈二乳巢韵
作者：祝维诰
朝代：清

蓟门霜落后，万木正凋残。软土一吹面，西风时整冠。羁人多惜暮，旅雁独惊寒。谁向尘寰外，云山指点看。
永平府
作者：祝维诰
朝代：清

北平古郡镇幽燕，城外连峰际碧天。孤竹祠荒云木杳，滦河水驶石染偏。名高汉代推飞将，人乐清时罢守边。漫向卢龙歌《出塞》，牛羊满地草芊芊。
永平府
作者：祝维诰
朝代：清
体裁：七言律诗

北平古郡镇幽燕，城外连峰际碧天。孤竹祠荒云木杳，滦河水驶石梁偏。名高汉代推飞将，人乐清时罢守边。漫向卢龙歌《出塞》，牛羊满地草芊芊。
牛渚矶登太白楼
作者：祝维诰
朝代：清

太白没已久，太白楼尚传。登楼豁达开江天，云帆雪浪飞槛前。我生不见高歌痛饮之狂态，但见锦袍乌帽奕奕真神仙。矶头明月常依然，骑鲸一去何时还。山鬼来窥猿狖啸，冯夷不怒蛟龙眠。青山小谢宅安在，镜湖贺监归何年。谁来共此玩风景，江边酒瓮空满船。余既不能酌一斗，亦不能吟百篇，独有烟霞痼疾可以相周旋。君不见萧尺木，四壁图名山，朝暮供养惟云烟。峨嵋雪，匡庐泉，鸡鸣日观泰岱颠。明星玉女华顶连，苍茫元气窥无端，恍然置身万里间。当年太白爱游涉，指点虚无应遍识。焉能鞭白日兮御清风，拍肩挹袂群仙中。逍遥八极任来往，直与此楼今古同。
药王庙蟠松
作者：祝维诰
朝代：清

入门忽怪天色暮，白日黯黮沈僧寮。仰头乃见松屈曲，落阴积翠森萧萧。石穴斜穿走孤干，檐牙低拂蟠深条。千年蛟螭斗窟宅，拿攫云雨长空摇。小者支撑大腾起，倔强不让相争超。之而鳞甲挟飞动，夜静惊避独足魈。春来霹雳疑变化，波涛漰湱吹旋飙。世间崖壑多大木，往往百丈凌丹霄。此松奇绝不上竦，元气回复屯山椒。偃蹇别具造物意，束缚岂由人力剽。托根得地荷神圣，轩农酿化阴阳调。斧斤摧折幸可免，霜雪饱经常不凋。引鸾巢鹤导仙驾，碧幢华盖来钧韶。应有芝苓结精液，安得采斸餐灵苗。
过嶅阳
作者：祝维诰
朝代：清

旅饭荒园罢，嶅山此路寻。车声下坡速，人影落桥深。野日寒逾瘦，诸峰翠欲沈。客程嫌宿早，薄暮指蒙阴。
闲立
作者：祝维诰
朝代：清

短篱数家成小村，老树隔水蟠云根。晚来叉手傍檐立，九十九峰青到门。
史梦兰继室田太夫人九十大寿
作者：祝荫庭
朝代：清
体裁：联

五福家祥，百龄人瑞；八千岁月，九十春光。
一如仁兄长余数岁，与余契洽。文宗理法，教恤单寒，至于晓露移花，春风啜茗，其馀事也。去岁古稀称庆，同人寿君者多寿以诗，君亦作诗自寿。谨次原韵呈政。时在戊寅菊月
作者：祝誉彬
朝代：清

道衍河汾满座春，陶成后学仰经神。心兵斗垒才真捷，腹稿联篇语贵新。鸠杖轻扶尊国老，皋比常拥护金身。眉齐鸿案成仙眷，亲见麻姑鸟爪伸。栽培花国庆长春，名胜游观别有神。笏拄吴山芒屩健，茶烹定麓石泉新。林壬锡羡朋三寿，算亥添筹字六身。会见阶前珠树秀，扶摇共盼蛰龙伸。
一如仁兄长余数岁，与余契洽。文宗理法，教恤单寒，至于晓露移花，春风啜茗，其馀事也。去岁古稀称庆，同人寿君者多寿以诗，君亦作诗自寿。谨次原韵呈政。时在戊寅菊月·其二
作者：祝誉彬
朝代：清

栽培花国庆长春，名胜游观别有神。笏拄吴山芒屩健，茶烹定麓石泉新。林壬锡羡朋三寿，算亥添筹字六身。会见阶前珠树秀，扶摇共盼蛰龙伸。
无题二首一如仁兄长余数岁，与余契洽。文宗理法，教恤单寒，至于晓露移花，春风啜茗，其馀事也。去岁古稀称庆，同人寿君者多寿以诗，君亦作诗自寿。谨次原韵呈政。时在戊寅菊月·其一
作者：祝誉彬
朝代：清
体裁：七言律诗

道衍河汾满座春，陶成后学仰经神。心兵斗垒才真捷，腹稿联篇语贵新。鸠杖轻扶尊国老，皋比常拥护金身。眉齐鸿案成仙眷，亲见麻姑鸟爪伸。
过五妃墓
作者：祝道桩
朝代：清

步出小南门，飞沙扑面飏。古冢生青草，残碑卧战场。昔日将军辟海疆，五妃同死殉明王。贞坟冷落寒梅瘦，雪后犹开五出芳。
无题二首
作者：祝陛芸
朝代：清

江干奕叶擅清门，派衍驹王翼后昆。展卷足生桑梓敬，肫怀雅谊古同论。恫泯馁而均葛庇，燕深诒厥念椒蕃。陆机咏德知无忝，范相遗规矢弗谖。
无题二首·其一
作者：祝陛芸
朝代：清

江干奕叶擅清门，派衍驹王翼后昆。展卷足生桑梓敬，肫怀雅谊古同论。
无题二首·其二
作者：祝陛芸
朝代：清

恫泯馁而均葛庇，燕深诒厥念椒蕃。陆机咏德知无忝，范相遗规矢弗谖。
二月雨雪同静维招南楼至曹溪忽得疁城家信即事感怀兼寄再生
作者：神一
朝代：清
体裁：七言律诗

尺素频传慰草莱，榭亭非复旧池台。彤云未许蛟龙奋，琪树宁辞鸾鹤来。黄竹歌声遥仿佛，玉壶风色好徘徊。落梅深处无人到，脉脉心期更几回。
六姊孙俨箫没于丁亥家难为赋一诗
作者：神一
朝代：清
体裁：七言律诗

忆昔于归纨绮丛，郎家声誉擅江东。肃雍自叶房中乐，散朗仍归林下风。日暖画楼彤管丽，春深珠箔麝兰通。彩云散后空凭吊，野哭荒郊恨几重。
忆王庵旧游寄再生
作者：神一
朝代：清
体裁：七言律诗

人生聚散本浮沤，回首苍茫感昔游。晓露未收花力重，午阴欲定鸟声幽。闻香小坐忘尘世，步月清言扫旧愁。梅影横斜应似画，残英满地有谁收。
悼亡
作者：神一
朝代：清
体裁：古风

萧萧鉴玄夜，幽室生微凉。眷言念君子，沈痛迫中肠。音徽日以杳，翰墨犹芬芳。灵帷空萧条，斋奠直荒唐。举声百忧集，泣涕不成章。
梦游天台
作者：神一
朝代：清
体裁：七言律诗

石梁飞度接花茵，殿阁经行觌胜因。香气入衣初不触，钟声到耳迥无尘。木童石女宾中主，翠竹黄花觉后身。忆旧临风三叹息，碧潭明月影磷磷。
重过横云山怀静维
作者：神一
朝代：清
体裁：七言绝句

翠竹丹崖倚碧流，轻桡重拨意悠悠。山灵未许同招隐，画栋飞云锁上头。
闺思
作者：神一
朝代：清
体裁：七言律诗

碧天明月影迟迟，翠袖轻寒香露滋。海内风尘劳客梦，江东罗绮擅文辞。频惊桂棹回前渚，时整花钿立小墀。子夜明镫犹未寝，鱼笺珍玩感婚诗。
挽张百熙联
作者：祥恩
朝代：清
体裁：联

厥功在化腐生新，最怜连襼偕来，学子三千歌薤露；其亡如山颓木坏，只此骑箕归去，士林百世望慈云。
中丞阮公书七代诗僧额为赠拈此奉谢
作者：禅一
朝代：清

七代传衣翰墨缘，新标斋榜有高贤。文如北斗珍韩子，集少红楼愧广宣。新涨拍堤初过雨，妙香浮槛乍开莲。万峰深处光华甚，不让题梁玉局仙。
夜雨不寐
作者：禅一
朝代：清

秋晚空山冷闭门，湿云时复起岩根。大都诗思因禅悟，一半钟声带雨昏。短榻横眠聊自适，孤镫枯坐向谁论。毕生消受清閒福，惭愧难酬出世恩。
秋雨写怀
作者：禅一
朝代：清

云山望里半模糊，夜气迷濛尚有湖。事去徒劳千日亿，老来为惜一身孤。竟无旧雨能分供，剩有荒田畏索租。看取淡妆浓抹态，米家难自泼成图。
筑墙围雷峰塔诗以纪之
作者：禅一
朝代：清

五季纷纷首朱梁，乘时割据钱镠王。此塔肇建自忠懿，依稀记得妃子黄。去今八百有馀载，中遭劫火烧颓唐。剧中靓妆妖蛇出，众目争看窈窕娘。法胜有如鬼子母，战退揭谛走金刚。金山高擎一盏罩，不能跋扈恣飞扬。此妖亦是有情种，轻身失志为高阳。黄乃对白是寄托，以伪作真骇众盲。乡愚不喻窃砖去，将去磨刀切柔桑。妄言此砖镇妖孽，蛇蝎永不来蚕房。从此剔出有万万，古塔势欲倒高冈。十景之中少一景，于是山僧为主张。若云鼎新工浩大，且围八尺黄泥墙。斯举傍人皆赞叹，保护塔身计最良。我闻兴修也生喜，作诗记美助宣扬。
自题居所
作者：禅一
朝代：清
体裁：联

老屋将倾，只管淹留何日去；新居未卜，不妨小住几时来。
同陶五徽、刘尔俊乘月登黄鹤楼
作者：禅岱
朝代：清
体裁：七言律诗

几度潇湘百战回，一尊携处一徘徊。横江鹤影千年断，隔岸钟声半夜来。芳草未穷词赋恨，白云消尽古今才。登临怀抱仍愁绝，浩浩烟波荡未开。
圣母皇太后万寿诗
作者：福临
朝代：清

香花淑节寿阳宫，透户玄云接上穹。德俪英皇符帝子，化覃江汉播王风。瑶斋瑞应星回电，金戺光浮月贯虹。坤厚无疆天下母，宫开嘉乐万方同。拜舞慈宁动晓钟，云璈响彻玉芙蓉。仲春晴色开仙杏，上苑祥光茂岱松。此日山尊仪瑞凤，千秋坤轴启飞龙。欢腾海宇同为祝，常见含饴衍庆重。和风骀荡拂瑶窗，瑞日曈昽照宝幢。时届春阳花纪节，觞开慈寿玉为缸。连云半卷银毫细，傍辇遥分雉羽双。德协坤仪绵过历，千秋万岁莅多邦。彤墀新柳弄轻丝，正是慈帏诞庆时。鸾鹤数群天上至，笙歌几队座中移。六宫献寿繁珠珥，万国腾欢进玉卮。从此年年增茂祉，萱龄应并大椿期。婺阁晴云近紫微，蓬莱宫阙丽朝晖。上林柳嫩莺初啭，禁苑兰新蝶始飞。玉女浆壶承沆瀣，仙人膳鼎对芳菲。钧天乐奏长春宴，黼衮恒为戏彩衣。阊阖宏开近碧虚，琼宫仙乐捧鸾舆。盘中火枣迎黄幄，杯底流霞映彩裾。恩育普天归圣善，泽深奕叶挽华胥。上酬惟有无疆祝，重向筵前诵九如。仲春春色满京都，熙日和风遍海隅。扣砌芝兰承展鞠，琼筵环佩杂笙竽。月衔花绶金为镜，露缀丝囊寿作符。献颂慈宫人尽乐，年年中外竞山呼。慈宁介祉与天齐，瑶水飞觞自海西。万岁甘凝朱实枣，千年香拂紫条梨。祥云欲傍歌筵驻，候鸟还迎舞队低。最喜春光浓似酒，普将仁寿锡烝黎。日暖莺花满御阶，慈恩肇祉庆无涯。群趋环佩容光盛，迭奏笙镛律吕谐。瑞并流虹天不偶，祥符梦月兆偏佳。女中尧舜今重见，华祝惟应颂有斋。别苑风光接露台，仲阳佳节欲花开。六龙每护金根出，八骏时从紫罽回。太液池边春澹荡，长生树上月徘徊。璠玙乐间昭华琯，黄露丹霞荐寿杯。璇宫初度占芳春，景色妍华映紫宸。旭日当天临拜舞，暄风扇物象慈仁。上林竞发蟠桃蕊，羽驾频看瀚海尘。岁岁寿觞开玉陛，万方雨露沛兹辰。晓辟金铺瑞色分，壶觞簪履共纷纭。《螽斯》常得承嘉祉，《樛木》由来表令闻。入户融风添燕喜，盈阶舞彩袭兰芬。萱花预报千龄永，殿外卿云尽五文。阊阖生辉介祉繁，欣于长乐奉坤元。风吹桃实经千岁，祥发萱帏感四恩。百拜彤墀增宝历，三呼碧酝捧瑶尊。慈徽绥履宜昌后，麟趾振振坐弄孙。婺星应瑞照三韩，佳气氤氲百宝阑。至德钟祥歌万寿，和风动佩舞千官。森森紫禁传鸿宝，煜煜彤墀献木难。乐奏《箫韶》当燕喜，多邦集庆共承欢。仲春虹电丽银湾，万岁称觥驻玉颜。淑慎令仪符渭水，慈仁厚德媲涂山。麻姑羽驾云霄里，西母鸾笙殿陛间。海宇呼嵩方未艾，樽前舞彩喜斓斑。阳开景运际中天，月皎清辉正上弦。飞凤楼高连象纬，盘龙城晓带云烟。开颜对酒春光满，绕膝含饴乐事全。川至日升增茂祉，苍生永庆太平年。紫禁春明淑景饶，寿筵高敞奏《箫韶》。日升瑞气开黄道，云拥祥光映碧霄。九译欢声歌圣母，千秋乐事际熙朝。西王应有瑶池祝，青鸟飞来路不遥。极望韶光满四郊，碧池倒影见花梢。珠帘昼卷香风入，绮宴春开喜气交。大角早彰麟趾瑞，五文时见凤雏巢。咏歌难赞生成德，恒向南山颂竹苞。西来爽气拥神皋，遥映慈宁见翠旄。海鹤翔风金殿迥，天鸡鸣日玉楼高。寿筵歌管依芳树，云液壶觞醉碧桃。更有影娥池畔月，开襟尤胜广陵涛。瑞霭祥光接太和，慈宁宫殿迥嵯峨。难名至德同坤厚，定卜纯禧与日多。太液波融春草绿，上林花发晓莺过。母仪启庆元无极，四海升平乐止戈。上阳金榜灿云霞，胜地觞开萃物华。翠拥西山依日月，阳回大陆竞桑麻。衮衣堪效当筵舞，玉斝兼催拂槛花。乐洽弄孙春更永，于今海宇正为家。圣节晴和百卉香，紫霞高捧万年觞。风前琪树分珠树，帘外霓裳映绣裳。寿祝嵩峰天峻极，仙居蓬岛日舒长。熙熙共享春台乐，九牧琛球辑未央。璇宫晓色丽新晴，庆祝无疆进寿觥。乐事喜同春日永，昌期常际泰阶平。旌隋鹤驾龙为采，乐近鸾舆凤是笙。不羡石钟仙乳白，云凝玉露满金茎。玉殿辉生云母屏，彤庭今喜奉萱庭。节逢爱日春尤暖，山近称觞晓更青。普被恩波兼化育，旁流协气满郊坰。定知南极随坤位，长照人间宝婺星。彤闱献寿九华镫，春色清和瑞霭凝。地祉常同天祚远，月恒方与日光升。流霞湛湛罍中满，沆瀣溶溶掌上承。孺慕殷勤欣进颂，卜年嘉庆裕云仍。天开长乐曙光流，胜地初筵敞十洲。云近金铺皆五色，萱生玉陛自千秋。宫莺带语穿仙仗，苑树飞花漾御沟。六宇欢心同爱日，跄跄剑佩凤池头。胜日条风拂上林，龙池柳色绽黄金。发祥浚哲从莘女，卜历承徽见太任。恩涣九重颁凤诏，筵开万舞动鲸音。普天仁寿慈颜喜，春酒南山亿兆心。二月初弦月色涵，万年枝上露凝甘。大庖荐旨麟为脯，御苑迎晖树是昙。北阙班联腾喜气，西山瑞霭接晴岚。得天禄位兼名寿，愿比华封永祝三。云汉昭回傍画檐，初弦新月正纤纤。琉璃窗晓龙栖桷，玳瑁梁深燕入帘。静检仙书开玉笈，时观女史拨牙签。六宫拜舞烟霞绕，四海讴歌雨露沾。彤闱几度上琅函，金简云书手肃缄。桂醑生香分月窟，萱龄应祝响嵩岩。天池荇吐鱼欣聚，霞锦花明鸟欲衔。坤德同天光四表，笙镛岁岁奏英咸。
圣母皇太后万寿诗·其一
作者：福临
朝代：清

香花淑节寿阳宫，透户玄云接上穹。德俪英皇符帝子，化覃江汉播王风。瑶斋瑞应星回电，金戺光浮月贯虹。坤厚无疆天下母，宫开嘉乐万方同。
圣母皇太后万寿诗·其七
作者：福临
朝代：清

仲春春色满京都，熙日和风遍海隅。扣砌芝兰承展鞠，琼筵环佩杂笙竽。月衔花绶金为镜，露缀丝囊寿作符。献颂慈宫人尽乐，年年中外竞山呼。
圣母皇太后万寿诗·其三
作者：福临
朝代：清

和风骀荡拂瑶窗，瑞日曈昽照宝幢。时届春阳花纪节，觞开慈寿玉为缸。连云半卷银毫细，傍辇遥分雉羽双。德协坤仪绵过历，千秋万岁莅多邦。
圣母皇太后万寿诗·其三十
作者：福临
朝代：清

彤闱几度上琅函，金简云书手肃缄。桂醑生香分月窟，萱龄应祝响嵩岩。天池荇吐鱼欣聚，霞锦花明鸟欲衔。坤德同天光四表，笙镛岁岁奏英咸。
圣母皇太后万寿诗·其九
作者：福临
朝代：清

日暖莺花满御阶，慈恩肇祉庆无涯。群趋环佩容光盛，迭奏笙镛律吕谐。瑞并流虹天不偶，祥符梦月兆偏佳。女中尧舜今重见，华祝惟应颂有斋。
圣母皇太后万寿诗·其二
作者：福临
朝代：清

拜舞慈宁动晓钟，云璈响彻玉芙蓉。仲春晴色开仙杏，上苑祥光茂岱松。此日山尊仪瑞凤，千秋坤轴启飞龙。欢腾海宇同为祝，常见含饴衍庆重。
圣母皇太后万寿诗·其二十
作者：福临
朝代：清

瑞霭祥光接太和，慈宁宫殿迥嵯峨。难名至德同坤厚，定卜纯禧与日多。太液波融春草绿，上林花发晓莺过。母仪启庆元无极，四海升平乐止戈。
圣母皇太后万寿诗·其二十一
作者：福临
朝代：清

上阳金榜灿云霞，胜地觞开萃物华。翠拥西山依日月，阳回大陆竞桑麻。衮衣堪效当筵舞，玉斝兼催拂槛花。乐洽弄孙春更永，于今海宇正为家。
圣母皇太后万寿诗·其二十七
作者：福临
朝代：清

胜日条风拂上林，龙池柳色绽黄金。发祥浚哲从莘女，卜历承徽见太任。恩涣九重颁凤诏，筵开万舞动鲸音。普天仁寿慈颜喜，春酒南山亿兆心。
圣母皇太后万寿诗·其二十三
作者：福临
朝代：清

璇宫晓色丽新晴，庆祝无疆进寿觥。乐事喜同春日永，昌期常际泰阶平。旌隋鹤驾龙为采，乐近鸾舆凤是笙。不羡石钟仙乳白，云凝玉露满金茎。
圣母皇太后万寿诗·其二十九
作者：福临
朝代：清

云汉昭回傍画檐，初弦新月正纤纤。琉璃窗晓龙栖桷，玳瑁梁深燕入帘。静检仙书开玉笈，时观女史拨牙签。六宫拜舞烟霞绕，四海讴歌雨露沾。
圣母皇太后万寿诗·其二十二
作者：福临
朝代：清

圣节晴和百卉香，紫霞高捧万年觞。风前琪树分珠树，帘外霓裳映绣裳。寿祝嵩峰天峻极，仙居蓬岛日舒长。熙熙共享春台乐，九牧琛球辑未央。
圣母皇太后万寿诗·其二十五
作者：福临
朝代：清

彤闱献寿九华镫，春色清和瑞霭凝。地祉常同天祚远，月恒方与日光升。流霞湛湛罍中满，沆瀣溶溶掌上承。孺慕殷勤欣进颂，卜年嘉庆裕云仍。
圣母皇太后万寿诗·其二十八
作者：福临
朝代：清

二月初弦月色涵，万年枝上露凝甘。大庖荐旨麟为脯，御苑迎晖树是昙。北阙班联腾喜气，西山瑞霭接晴岚。得天禄位兼名寿，愿比华封永祝三。
圣母皇太后万寿诗·其二十六
作者：福临
朝代：清

天开长乐曙光流，胜地初筵敞十洲。云近金铺皆五色，萱生玉陛自千秋。宫莺带语穿仙仗，苑树飞花漾御沟。六宇欢心同爱日，跄跄剑佩凤池头。
圣母皇太后万寿诗·其二十四
作者：福临
朝代：清

玉殿辉生云母屏，彤庭今喜奉萱庭。节逢爱日春尤暖，山近称觞晓更青。普被恩波兼化育，旁流协气满郊坰。定知南极随坤位，长照人间宝婺星。
圣母皇太后万寿诗·其五
作者：福临
朝代：清

婺阁晴云近紫微，蓬莱宫阙丽朝晖。上林柳嫩莺初啭，禁苑兰新蝶始飞。玉女浆壶承沆瀣，仙人膳鼎对芳菲。钧天乐奏长春宴，黼衮恒为戏彩衣。
圣母皇太后万寿诗·其八
作者：福临
朝代：清

慈宁介祉与天齐，瑶水飞觞自海西。万岁甘凝朱实枣，千年香拂紫条梨。祥云欲傍歌筵驻，候鸟还迎舞队低。最喜春光浓似酒，普将仁寿锡烝黎。
圣母皇太后万寿诗·其六
作者：福临
朝代：清

阊阖宏开近碧虚，琼宫仙乐捧鸾舆。盘中火枣迎黄幄，杯底流霞映彩裾。恩育普天归圣善，泽深奕叶挽华胥。上酬惟有无疆祝，重向筵前诵九如。
圣母皇太后万寿诗·其十
作者：福临
朝代：清

别苑风光接露台，仲阳佳节欲花开。六龙每护金根出，八骏时从紫罽回。太液池边春澹荡，长生树上月徘徊。璠玙乐间昭华琯，黄露丹霞荐寿杯。
圣母皇太后万寿诗·其十一
作者：福临
朝代：清

璇宫初度占芳春，景色妍华映紫宸。旭日当天临拜舞，暄风扇物象慈仁。上林竞发蟠桃蕊，羽驾频看瀚海尘。岁岁寿觞开玉陛，万方雨露沛兹辰。
圣母皇太后万寿诗·其十七
作者：福临
朝代：清

紫禁春明淑景饶，寿筵高敞奏《箫韶》。日升瑞气开黄道，云拥祥光映碧霄。九译欢声歌圣母，千秋乐事际熙朝。西王应有瑶池祝，青鸟飞来路不遥。
圣母皇太后万寿诗·其十三
作者：福临
朝代：清

阊阖生辉介祉繁，欣于长乐奉坤元。风吹桃实经千岁，祥发萱帏感四恩。百拜彤墀增宝历，三呼碧酝捧瑶尊。慈徽绥履宜昌后，麟趾振振坐弄孙。
圣母皇太后万寿诗·其十九
作者：福临
朝代：清

西来爽气拥神皋，遥映慈宁见翠旄。海鹤翔风金殿迥，天鸡鸣日玉楼高。寿筵歌管依芳树，云液壶觞醉碧桃。更有影娥池畔月，开襟尤胜广陵涛。
圣母皇太后万寿诗·其十二
作者：福临
朝代：清

晓辟金铺瑞色分，壶觞簪履共纷纭。《螽斯》常得承嘉祉，《樛木》由来表令闻。入户融风添燕喜，盈阶舞彩袭兰芬。萱花预报千龄永，殿外卿云尽五文。
圣母皇太后万寿诗·其十五
作者：福临
朝代：清

仲春虹电丽银湾，万岁称觥驻玉颜。淑慎令仪符渭水，慈仁厚德媲涂山。麻姑羽驾云霄里，西母鸾笙殿陛间。海宇呼嵩方未艾，樽前舞彩喜斓斑。
圣母皇太后万寿诗·其十八
作者：福临
朝代：清

极望韶光满四郊，碧池倒影见花梢。珠帘昼卷香风入，绮宴春开喜气交。大角早彰麟趾瑞，五文时见凤雏巢。咏歌难赞生成德，恒向南山颂竹苞。
圣母皇太后万寿诗·其十六
作者：福临
朝代：清

阳开景运际中天，月皎清辉正上弦。飞凤楼高连象纬，盘龙城晓带云烟。开颜对酒春光满，绕膝含饴乐事全。川至日升增茂祉，苍生永庆太平年。
圣母皇太后万寿诗·其十四
作者：福临
朝代：清

婺星应瑞照三韩，佳气氤氲百宝阑。至德钟祥歌万寿，和风动佩舞千官。森森紫禁传鸿宝，煜煜彤墀献木难。乐奏《箫韶》当燕喜，多邦集庆共承欢。
圣母皇太后万寿诗·其四
作者：福临
朝代：清

彤墀新柳弄轻丝，正是慈帏诞庆时。鸾鹤数群天上至，笙歌几队座中移。六宫献寿繁珠珥，万国腾欢进玉卮。从此年年增茂祉，萱龄应并大椿期。
病起
作者：福喜
朝代：清

小疾才三日，幽情减二分。对花疏把酒，倚槛懒看云。暑气先秋逼，喧声近市闻。更兼吟太苦，瘦不让休文。
野别
作者：福喜
朝代：清

隐隐行旌野树间，鱼轩久驻望前山。天空绝塞云孤往，日下高原鸟自还。纵拟离魂酬钿盒，难持破镜觅刀环。相怜应有南飞雁，锦字偷衔人汉关。
题黄鹤楼
作者：福增
朝代：清
体裁：联

数百仞楼观重开。羡今朝势压江城，仍被白云留住；几千年仙踪再续。愧我辈题无彩笔，谁招黄鹤归来。
附福诗
作者：福增格
朝代：清
体裁：五言律诗

野烧平冈断，荒原古木秋。田家足稔岁，名士自风流。禾黍初登圃，鸡豚不外谋。主人诚爱客，投辖醉新篘。
秋日过石景山
作者：福存
朝代：清

孤峰高插碧云天，涧水无声入小川。两岸芦花摇白雪，满溪松子落寒烟。哀猿何事临风急，老衲无心倚石眠。嗟我尘缘犹未了，马蹄閒踏自年年。
过盘山古刹
作者：福存
朝代：清

翠微幽远处，樵径接云门。涧草自霜色，崖花余雪痕。山空人语寂，树密鸟声繁。欲访峨嵋老，无由倩野猿。
乌鲁木齐
作者：福庆
朝代：清

红山冈下巩宁城，红庙前头唱太平。共道山川灵秀聚，北门锁钥伏波营。
寄惠椿亭侍郎
作者：福康安
朝代：清

城南韦杜甲门高，垂老论文意气豪。记否朝回花底宴，酒痕犹渍旧宫袍。少年许国两心同，紫陌红尘并玉骢。无那天风分雁序，君行西塞我辽东。龙沙万里怅离群，自此参辰宦迹分。料得天涯劳远梦，滇风蜀雪又秦云。几番剖鲤得琼章，昔款今情尔许长。最是关心笺尾句，万金书属寄高堂。昨年沙碛冲寒去，镜海冰花衬马蹄。手把鞭梢指葱岭，故人还在岭云西。华发扶鸠盼早归，寸心藉可报春晖。承欢岁月皆君赐，五色宫袍绚舞衣。忽忽飙轮倏九年，而今才见使星旋。入关定远头还黑，偻指旌旄过酒泉。句写相思附尺函，殷勤遣使迓征骖。兰山未把平原酒，先抵西窗一夕谭。
寄惠椿亭侍郎·其一
作者：福康安
朝代：清

城南韦杜甲门高，垂老论文意气豪。记否朝回花底宴，酒痕犹渍旧宫袍。
寄惠椿亭侍郎·其七
作者：福康安
朝代：清

忽忽飙轮倏九年，而今才见使星旋。入关定远头还黑，偻指旌旄过酒泉。
寄惠椿亭侍郎·其三
作者：福康安
朝代：清

龙沙万里怅离群，自此参辰宦迹分。料得天涯劳远梦，滇风蜀雪又秦云。
寄惠椿亭侍郎·其二
作者：福康安
朝代：清

少年许国两心同，紫陌红尘并玉骢。无那天风分雁序，君行西塞我辽东。
寄惠椿亭侍郎·其五
作者：福康安
朝代：清

昨年沙碛冲寒去，镜海冰花衬马蹄。手把鞭梢指葱岭，故人还在岭云西。
寄惠椿亭侍郎·其八
作者：福康安
朝代：清

句写相思附尺函，殷勤遣使迓征骖。兰山未把平原酒，先抵西窗一夕谭。
寄惠椿亭侍郎·其六
作者：福康安
朝代：清

华发扶鸠盼早归，寸心藉可报春晖。承欢岁月皆君赐，五色宫袍绚舞衣。
寄惠椿亭侍郎·其四
作者：福康安
朝代：清

几番剖鲤得琼章，昔款今情尔许长。最是关心笺尾句，万金书属寄高堂。
龙王庙联
作者：福康安
朝代：清
体裁：联

田鼓祝桑麻，丹荔黄蕉隆肸蚃；云旗回岛屿，珠宫贝阙奠灵长。
雪后
作者：福彭
朝代：清

君不见圆者为圭方者璧，漫漫无际粘天白。旌旗卷冻龙蛇飞，列骑嘶寒猬毛磔。又不见铁衣戛戛裹层冰，冰丝万缕须眉凝。荷殳永夜不敢寐，雪山有急三军登。吁嗟紫塞走封豕，圣人用兵不得已。忧劳不倦宵旰心，十万貔貅皆赤子。勉旃将士歼犬戎，投戈早晚奏肤功。归而饮至朝阳宫，九州衣被春融融。
挽塔齐布联
作者：福某
朝代：清
体裁：联

生近帝王居，敢云桑梓多材，天上将军真颇牧；死遗今古恨，试看江湖归榇，马前部曲亦孙吴。
次清爽斋韵
作者：福静
朝代：清

玉律调朱火，芳园结翠阴。径幽无暑到，竹静有风吟。清朗数间屋，虚明一片心。高情与地称，琴鹤作知音。
蒲圻
作者：禧恩
朝代：清

江云今日倦，一驿趁晴光。水绕田棱曲，风和树影长。人家在汀岸，县治枕陂塘。不惯沮洳径，帆飞羡野航。
挽陈天华姚宏业联
作者：禹之谟
朝代：清
体裁：联

杀同种是湖南，救同种又是湖南，倘中原起事，应首湖南，义士竟轻生，双棺赎得湖南罪；兼夷狄成汉族，奴夷狄不成汉族，痛建虏入关，已亡汉族，国民不畏死，一举能张汉族旗。
挽曾国荃联
作者：禹志涟
朝代：清
体裁：联

以文正悯烈为兄，靖毅为弟，惠敏为犹子，一家将相，同挽乾坤，若论江表奇功，半壁河山公手定；有祖逖刘琨之志，谢安之望，王浚之威名，八座起居，竟还霄汉，回忆师门高谊，三年歌泣我心丧。
挽曾纪泽联
作者：禹志涟
朝代：清
体裁：联

经济迈时贤，正如日方中，军国平章堪继踵；声威播寰海，忽大星遽陨，绥柔事业付谁肩。
挽曾国荃联
作者：禹金声
朝代：清
体裁：联

共厥兄带砺崇封，外攘内安，盖世勋名长并峙；正我后腹心重寄，梁倾柱折，抚怀时事更怆神。
挽曾纪泽联
作者：禹金声
朝代：清
体裁：联

远役涉波涛，衔命尤艰富郑国；大名垂宇宙，享年更促武乡侯。
苦水道中夜行
作者：秀坤
朝代：清

穷荒戈壁极长滩，无水无薪客路难。赤地不毛沙索莫，青天无际月高寒。鞭丝笠影依依伴，酒胆诗肠落落宽。翘首戍楼四行里，征尘息处已秋残。
九日过慧照庵
作者：秉正
朝代：清

精蓝在城市，幽趣入林泉。草白知秋晚，苔青是雨前。云生窗外树，霞污水中天。纵目有如此，还应放钓船。
和惠山华凝修先生宿问水庵韵·其一
作者：秉正
朝代：清

扣舷歌复罢，散步入效原。树暝林疑雨，山空鸟不言。几人探竹屋，一水隔桃源。归路饶清兴，新蝉在北轩。
和惠山华凝修先生宿问水庵韵·其一
作者：秉正
朝代：清
体裁：五言律诗

扣舷歌复罢，散步入郊原。树暝林疑雨，山空鸟不言。几人探竹屋，一水隔桃源。归路饶清兴，新蝉在北轩。
和惠山华凝修先生宿问水庵韵·其二
作者：秉正
朝代：清

隔水寻开士，还应鼓枻来。那知秋未到，已觉暑全回。花竹有馀色，山林良可哀。四方兵甲后，吟眺一徘徊。
望雪
作者：秋学礼
朝代：清

连夜朔风劲，满庭残叶翻。万山都削玉，一鹤尚当门。沙远若无岸，楼高知有村。愧非梁苑笔，相对且倾尊。
花影
作者：秋曰觐
朝代：清

分得春光千万枝，顾形借影美人知。亭台高下和烟宿，篱落横斜带月移。幽境行将蜂蝶误，名流销尽色香时。年来顿悟繁华梦，重叠阶前有所思。
花气
作者：秋曰觐
朝代：清

又惹探花仔细评，别于香外送将迎。春风拂拭人如醉，芳味氤氲蝶有情。袭我不禁行得得，投怀只合唤卿卿。使君意气原非俗，仙吏仙葩一样清。
花颜
作者：秋曰觐
朝代：清

十分颜色到花前，不是天然不算妍。艳冶迷他千里草，风流拟否六郎莲。和来粉黛都成玉，夺到胭脂尽欲仙。寄语后庭谁得似，一时愁煞众婵娟。
花魂
作者：秋曰觐
朝代：清

花容一霎黯然收，凭吊芳魂到九幽。无影无形空有恨，和烟和雨不胜秋。佩环月下怜卿瘦，风雨宵深替尔愁。我赖一枝香在手，众香却被此勾留。
仲夏书怀和陶公五月旦作韵
作者：秦之本
朝代：清
体裁：古风

刈麦随种苗，农夫曷有穷。凌晨向东皋，局蹐泥污中。好雨溉我田，顾瞻乐年丰。榆荫硕且密，披襟待薰风。素心但如此，乘化忘其终。摘蔬佐村醪，味淡神弥冲。履运有升降，学道无污隆。陇亩足栖隐，岂必居华嵩。
山居
作者：秦之本
朝代：清
体裁：古风

缓步归西山，山根水一曲。儿童立浅沙，濯缨兼濯足。清浊亦何心，大地不吾局。长啸有余兴，开樽对华烛。醉歌搔短发，濡首爱张旭。
三衢山
作者：秦云
朝代：清
体裁：古风

吾闻句践之国，乃在大江之南，沧海之西。千岩万壑四方山水会聚，处处金梯玉洞上与星斗齐。三衢谽谺倚晴昊，猿愁猱迷无乌道。浑如石家金谷园中，横搴云锦步障五十里，若教赤松元一见之，定轻十洲小三岛。昔者鸿濛之气初凿开，滔滔浲水漫天来。尧老舜忧鲧无功，土窟木巢成祸胎。天教苍水使者口衔赤符授鲧子，咨尔开山掘地泣天癸。惟有此山土堵石斥不可以透溜，遂召巨灵擘作川形卓三矢。山开地死自古夹道草木皆不生，但见乘黄油碧往来不绝重行行。行人醉眼罨画里，安石能无宇壑情。我亦江湖怀魏阙，一寸丹心未华发。身到云烟早下来，先买轻舟向吴越。
临江仙·自题海棠菱镜画册
作者：秦云
朝代：清
体裁：词

春寒小院刚初起，画帘垂地周遮。妆台浅碧护文纱。海棠带露，红亸凤盘斜。旧日花时人共语，今朝人去天涯。瘦眉慵画鬓欹鸦。恹恹情绪，掩镜懒簪花。
台城路·题蒋平伯茂才坦韬光纪游图
作者：秦云
朝代：清
体裁：词

小红亭子清溪上，绿阶自生秋草。乱竹飘泉，乔松阁雨，如线长江横绕。残星曙早。渐烟火人间，万家青晓。风起潮音，布帆点点出林杪。前尘回首如梦，荒凉苔藓碧，沉没丹灶。钟影沉秋，茶声过梦，猿鹤空山都老。湘帘下了，只一片寒云，晚楼低到。独倚危栏，乱林风自扫。